title: Hevospihatto

text: Hevosten hoito pihatossa ei välttämättä ole sen helpompaa kuin perinteisessä talliympäristössäkään. Vaikka hevosia ei tarvitsekaan kuljettaa päiväksi ulos ja yöksi sisään, vaativat ne kuitenkin päivittäistä hoitoa. Mitään varsinaista estettä sille, että pihatossa pidettäisiin myös kilpa- ja harrastehevosia, ei kuitenkaan ole. Tämä edellyttää erityisesti varuste- ja hoitotilojen huomioimista rakennusvaiheessa.


title: Hevospihatto

text: Vaikka pihatossa asuisi suuri hevoslauma, on lauman jokaisen jäsenen hyvinvointia tarkkailtava päivittäin. Keskeisimpiä asioita on varmistaa, että kaikki lauman jäsenet saavat omien tarpeidensa mukaan ravintoa. Siksi esimerkiksi väkirehuruokinta tulisi suorittaa niin, että hevoset ovat kytkettyinä, eivätkä pääse häiritsemään toisten ruokintaa.


title: Hevospihatto

text: Pieniä haavoja ja ruhjeita saattaa esiintyä pihattohevosilla normaalia enemmän, joten erilliset hoitotilat ovat myös tarpeen. Hionnut tai märkä hevonen tulisi voida kuivattaa sisätiloissa ennen sen viemistä yöksi pihattoon. Pihatossa hevosen kuivattaminen onnistuu loimin, mutta silloin on huolehdittava loimien riittävästä vaihtovälistä.


title: Matti Karjula

text: Matti Karjula on suomalainen taidemaalari. Hän on maalannut mm. vanhoja rakennuksia, kaupunkinäkymiä, maisemia, henkilö- ja muotokuvia sekä asetelmia. Eläinaiheista hän on maalannut hevosia, koiria ja kissoja.


title: Matti Karjula

text: Karjula on opiskellut Turun piirustuskoulussa vuosina 1969–1970, Suomen Taideakatemian koulussa vuosina 1970–1973, 1974–1975. Ulkomailla hän on opiskellut Bulgariassa Sofiassa kuvataiteen korkeakoulussa (Viss Institus za Izobrazitelni Izkustvo Nikolaj Pavlovots) vuosina 1976–1977. Koulu tunnetaan nykyisin nimellä National Academy of Arts. Lisäksi Karjula on opiskellut Helsingin yliopistossa humanistisessa tiedekunnassa ja valmistui kandidaatiksi 1986.


title: Matti Karjula

text: Karjula on toiminut kuvataideopettajana vuosina 1978–2004.


title: Matti Karjula

text: Hän on taidemaalariliiton jäsen.


title: Matti Karjula

text: Karjula asuu Paraisilla.


title: Suojelutila

text: Suojelutila on Suomessa kahdesti käytössä ollut valtiollinen poikkeustila, jolla torjuttiin valtiota ja yleistä järjestystä uhkaavia vaaroja. Suojelutila on sotatilaa lievempi oikeudellinen toimi. Siihen vetoamalla puututtiin kansalaisten perusoikeuksiin, kuten ihmisten vapauteen ja sananvapauteen. Suojelutila perustui erityislainsäädäntöön. Ensimmäisen kerran suojelutilan julistamisen mahdollistui tasavallan suojelulain nojalla, joka oli voimassa 1930–1935. Tällä lailla torjuttiin Lapuan liikkeen aikaansaamaa levottomuutta. Toinen tasavallan suojelulaki oli voimassa 1939–1947 ja sillä varauduttiin suursodan aiheuttamaan kiristyneeseen tilanteeseen. Lait antoivat presidentille oikeuden asetuksilla muuttaa hallitusmuodon takaamia perusoikeuksia.


title: Tom Westergård

text: Tom Ludvig Robert Westergård (31. joulukuuta 1935 Vaasa – 27. huhtikuuta 2009 Helsinki) oli suomalainen virkamies. Hän toimi Vaasan läänin viimeisenä maaherrana vuosina 1991–1997. Puoluekannaltaan Westergård oli sosialidemokraatti.


title: Tom Westergård

text: Westergård työskenteli 1960- ja 1970-luvulla Yleisradiossa toimittajana. Sen jälkeen hän siirtyi tiedotuspäälliköksi ensin Pohjoismaiseen ministerineuvostoon ja sitten valtioneuvostoon. Hän oli Mauno Koiviston läheinen avustaja vuosina 1979–1982 siinä vaiheessa, kun Urho Kekkonen siirtyi syrjään ja alkoi valtataistelu. Hän oli paitsi valtioneuvoston myös Koiviston tiedottaja tämän noustua presidentiksi. Häntä pidetään avoimuuden uranuurtajana, joka painosti Koivistoa avoimiin tiedotustilaisuuksiin. Vaasan läänin maaherraksi hänet nimitettiin Mauno Kangasniemen jäätyä eläkkeelle 1991. Westergård ehti toimia virassaan kuusi vuotta ennen lääniuudistuksessa tehtyä läänin lakkauttamista, jota hän vastusti ankarasti.


title: Danubio Fútbol Club

text: Danubio Fútbol Club eli Danubio FC on montevideolainen jalkapalloseura. Seura on perustettu vuonna 1932.


title: Ulla Isaksson

text: Ulla Isaksson (12. kesäkuuta 1916 Tukholma – 24. huhtikuuta 2000 Tukholma) oli ruotsalainen kirjailija ja käsikirjoittaja, joka tunnetaan voimakkaista naiskuvauksistaan.


title: Ulla Isaksson

text: Isaksson voitti nuorena Evankelisen isänmaasäätiön järjestämän kirjoituskilpailun. Hänen ensimmäinen kirjansa "Trädet" ilmestyi vuonna 1940. Hänen varhaisimmat teoksensa käsittelivät uskonnollista heräämistä ja moraalista vastuuta. Vuonna 1950 julkaistu "Ytterst i havet" kuvaa hänen oman avioeronsa synnyttämää uskonkriisiä. Vuonna 1952 ilmestyi työläisnaisten kollektiiviin sijoittuva "Kvinnohuset" (suom. "Naisten talo"). Vuonna 1973 ilmestyneessä "Paradistorget"-romaanissa äiti hylkää lapsensa, kun taas vuonna 1988 julkaistussa "Födelsedagen"-romaanissa äiti ei pysty irrottamaan otetta lapsistaan. Vuonna 1975 ilmestyneen novellikokoelmansa "Kvinnor" esipuheessa Isaksson kirjoittaa kasvaneensa vuosien varrella pitämään tärkeänä sitä, että naiset kirjoittavat naisista.


title: Ulla Isaksson

text: Vuonna 1956 julkaistiin Isakssonin kirjoittama puolidokumentäärinen, Taalainmaan noitavainoista kertova kirja "Dit du icke vill" (suom. "Ei oman tahtosi mukaan"). Toisen aviomehensä Erik Hjalmar Linderin kanssa hän kirjoitti kaksiosaisen elämäkerran toimittaja-kirjailija Elin Wägneristä. Isaksson kirjoitti miehensä taistelusta dementiaa vastaan vuonna 1994 ilmestyneen kirjan "Boken om E".


title: Ulla Isaksson

text: Isakssonin kirjojen pohjalta ovat ohjanneet elokuvia muun muassa Ingmar Bergman ja Vilgot Sjöman. Hän kirjoitti myös itse näytelmien ja elokuvien käsikirjoituksia, muiden muassa Bergmanin elokuviin "Elämän kynnyksellä" ja "Neidonlähde".


title: Ulla Isaksson

text: Ulla Isaksson oli perustamassa ruotsinkielisen kaunokirjallisuuden edistämiseen pyrkivää De Nio -ryhmää. Vuonna 1999 hän sai De Nio -palkinnon elämäntyöstään. Hänet on palkittu myös Selma Lagerlöf -palkinnolla.


title: Poul Hartling

text: Poul Hartling (14. elokuuta 1914 Kööpenhamina – 30. huhtikuuta 2000 Kööpenhamina) oli tanskalainen, liberaalia Venstre-puoluetta edustanut poliitikko. Hän toimi 1970-luvulla Tanskan pääministerinä ja vuosina 1978–1985 YK:n pakolaisjärjestö UNHCR:n johtajana.


title: Poul Hartling

text: Hartling sai teologin koulutuksen ja toimi pitkään pappis- ja opetusuralla. Muun muassa kuningatar Margareeta oli hänen oppilaansa. Ensimmäisen kerran hänet valittiin Tanskan parlamenttiin vuonna 1957. Hän nousi Venstre-puolueen johtajaksi vuonna 1965 Erik Eriksenin erottua tehtävästä. Hän toimi Pohjoismaiden neuvoston puheenjohtajana vuosina 1966–1973. Tanskan ulkoministerinä hän toimi kolmen porvaripuolueen kokoomushallituksessa vuosina 1968–1971. Vuoden 1973 hän nousi vähemmistöhallituksen pääministeriksi ja joutui tehtävässään taistelemaan maan suurien talousvaikeuksien kanssa. Vuoden 1975 vaaleissa Venstre-puolue kuului voittajiin mutta pääministeriys siirtyi sosiaalidemokraateille.


title: Poul Hartling

text: Vuoden 1978 alussa Hartling muutti Geneveen ja ryhtyi johtamaan YK:n pakolaisjärjestöä. Vuonna 1982 hänet valittiin toistamiseen järjestön johtoon. Hän vastaanotti järjestön puolesta vuonna 1981 Nobelin rauhanpalkinnon. Palkintorahat käytettiin vammaisten pakolaisten rahaston perustamiseen. Hartling jäi eläkkeelle vuoden 1986 alussa mutta jatkoi vielä toimimista Tanskan ihmisoikeusjärjestöissä.


title: Bobby Ryan

text: Bobby Ryan (syntymänimeltään Robert Shane Stevenson, s. 17. maaliskuuta 1987 Cherry Hill, New Jersey, Yhdysvallat) on yhdysvaltalainen jääkiekkoilija, joka edustaa NHL-joukkue Ottawa Senatorsia. Ryan on pelipaikaltaan oikea laitahyökkääjä ja hän laukoo oikealta.


title: Bobby Ryan

text: Ryan voitti mestaruuden pienenä Los Angeles Junior Kingsin riveissä, jonka jälkeen hänet kutsuttiin pelaamaan Yhdysvaltojen alle 18-vuotiaiden joukkueeseen. Ryan varattiin OHL:ään Owen Sound Attackin joukkueeseen ollessaan seitsemäs varaus vuoden 2003 varaustilaisuudessa. Hän oli vakuuttunut pelaamaan joukkueessa ja välittömästi aloitti laajan junioriuransa 39 pisteellä kaudella 2003–2004 tulokkaana. Seuraavalla kaudella Ryan keräsi 89 pistettä ja hänet varattiin Anaheim Ducksiin toisena varauksena vuoden vain Sidney Crosby edellään. Ryan poistui OHL:stä kauden 2006–2007 jälkeen siirtyessään Anaheim Ducksin organisaatioon.


title: Bobby Ryan

text: Pudostuspeleistä tippumisen jälkeen Ryan siirtyi Anaheimin toimesta joukkueen farmiseuraan Portland Piratesiin, joka pelaa AHL:ssä. Hän pelasi joukkueessa viimeiset kauden kahdeksan peliä. Ryan aloitti kauden 2007–2008 NHL:ssä Anaheimin seurassa, jossa hän teki avausmaalinsa debyytissään Los Angeles Kingsiä vastaan Lontoon The O2 -areenalla 29. syyskuuta 2007. Ryan kuitenkin lähetettiin takaisin AHL:ään Portlandiin neljän NHL-pelin jälkeen. Hänet kuitenkin kutsuttiin takaisin Anaheimiin maaliskuussa 2008, kun Corey Perry loukkasi jalkansa. Ryan pelasi kauden aikana 25 NHL-ottelua ja teki niissä tehot 5+5=10. Pudotuspeleissä hän pelasi kaksi ottelua ilman tehopisteitä.


title: Bobby Ryan

text: Kaudella 2008–2009 Ryan pääsi joukkueensa kokoonpanoon, mutta lähetettiin takaisiin Ducksin uuteen farmiseuraan Iowa Chopsiin palkkakaton vuoksi. Hänet kutsuttiin takaisin kaudella ja hän teki ensimmäisen kypärätemppunsa NHL-urallaan tammikuussa 2009. Tämä oli ensimmäinen kerta Ducksin historiassa, kun tulokas tekee kypärätempun sekä nopeimmin tehty sellainen joukkueen 15-vuotisessa historiassa. Maaliskuussa 2009 Ryan rikkoi Dustin Pennerin entisen tulokasennätyksen eniten tehopisteitä saaneista pelaajasta. Myöhemmin kaudella hänet nimettiin Calder Trophy -palkinnon saajan ehdokkaaksi. Muut ehdokkaat olivat Steve Mason Columbus Blue Jacketsista sekä Kris Versteeg Chicago Blackhawksista. Ryan valittiin kauden päätteeksi NHL:n tulokkaiden tähdistökentälliseen. Kauden päätteeksi Ryanin tehopistelukemat olivat tulokkaalle erinomaiset; runkosarjassa 64 ottelussa tehot 31+26=57 Kaudella 2009–2010 kaudella hän paransi piste-ennätystään ja teki 81 ottelussa tehot 35+29=64. Hän muodosti Ryan Getzlafin ja Corey Perryn kanssa yhden NHL:n vaarallisimmista ketjuista. Syyskuussa 2010 Ryan teki Ducksin kanssa viisivuotisen ja 25,5 miljoonan dollarin arvoisen jatkosopimuksen.


title: Bobby Ryan

text: Ryan pelasi kaudella 2010–2011 Getzlafin ja Perryn ketjussa ja teki NHL-uransa ennätystehot 34+37=71 82 ottelussa. Pudotuspeleissä hän teki neljässä ottelussa tehot 3+1=4.


title: Bobby Ryan

text: "Tynkäkaudella" 2012–2013 Bobby Ryan pelasi Anaheim Ducksissa 46 ottelua tehoin 11+19. Pudotuspeleissä syntyivät tehot 2+2=4 7 ottelussa. Heinäkuussa 2013 Bobby Ryan siirtyi Ottawa Senatorsiin kaupassa, jossa Anaheim Ducksin riveihin vaihdossa matkustivat hyökkääjät Jakob Silfverberg ja Stefan Noesen sekä ensimmäisen kierroksen varausoikeus vuoden 2014 varaustilaisuuteen.


title: Bobby Ryan

text: Lisäksi Ryan edusti Yhdysvaltoja vuoden 2006 nuorten maailmanmestaruuskilpailuissa. Ryan valittiin edustamaan Yhdysvaltoja vuoden 2010 Vancouverin olympialaisiin, joissa hän teki 6 ottelussa tehot 1+1=2 ja voitti olympiahopeaa.


title: Bobby Ryan

text: Bobby Ryan syntyi New Jerseyn osavaltiossa Cherry Hillissä nimellä Robert Shane Stevenson. Hänen vanhempansa ovat Bob ja Melody. Koko perhe pakeni New Jerseystä Kaliforniaan isän saadessa syytteen tappoyrityksestä ja he vaihtoivat sukunimensä Stevensonista Ryaniksi. Bob pahoinpiteli Melodya, mutta sai anteeksi ja perhe pysyi koossa. Valtion poliisi pidätti Bobin rynnäkössä perheen asuntoon Los Angelesissa, ja hän sai neljän vuoden vankeustuomion. Nykyisin perhe on jälleen yhdessä.


title: Tenrikyō

text: Tenrikyō () on Nakayama Miki -nimisen japanilaisnaisen 1800-luvulla perustama uskonto. Jumalan uskotaan ilmoittaneen itsensä asetuttuaan asumaan Mikin sisälle vuonna 1838, vaikka hän itse pysyi ihmisenä sen jälkeenkin. Keskeistä liikkeen opissa on ”iloisen elämän”, jota varten Jumalan katsotaan tehneen luomistyönsä, viettäminen. Tällainen elämäntapa toteutuu, kun ihmiset elävät keskenään sopusoinnussa toisiaan auttaen ja kunnioittaen. Jumalaan viitataan eri nimillä, joita ovat esimerkiksi T"enri-O-no-Mikoto" ja ”Jumala-vanhempi”. Itsekeskeisiä ajattelutapoja ilmentäviä paheita nimitetään ”tomuksi”, jonka muotoja on nimetty kahdeksan.


title: Tenrikyō

text: Tenrikyōssa ruumiiden katsotaan olevan lainassa Jumalalta. Kuoleminen johtaa uuteen syntymään.


title: Tenrikyō

text: Japani piti tenrikyōta pitkään vain šintolaisena lahkona.


title: Tenrikyō

text: Uskonnossa on kolme pyhää kirjaa: "Ofudesaki", "Mikagura-uta" ja "Osashizu". Keskeinen kaupunki on Naran prefektuurissa sijaitseva Tenri, jossa on liikkeen pääpaikka. Tenrikyō on edelleen suosituinta Japanissa, mutta myös muualla maailmassa on jonkin verran toimintaa; Japanin ulkopuolella liike on kasvanut muun muassa Brasiliassa, Yhdysvalloissa, Etelä-Koreassa ja Taiwanilla. Liike tekee kansainvälistä lähetystyötä. Jäseniä liikkeellä on pari miljoonaa ja kirkkoja yli 17 000.


title: Tenrikyō

text: Tenrikyōn järjestämiin palveluksiin kuuluu muun muassa musiikkia ja rukousta. Liike kertoo opistaan "shuyoka"-kursseilla.


title: Filosofien jalkapallo-ottelu

text: Filosofien jalkapallo-ottelu () on Monty Python -sketsi, joka kuvaa saksalaisten ja kreikkalaisten filosofien jalkapallo-ottelua Münchenin olympiastadionilla vuoden 1972 kesäolympialaisissa.


title: Filosofien jalkapallo-ottelu

text: Sketsissä esiintyvät mm. ”Sokrates” (Eric Idle), ”Arkhimedes” (John Cleese), ”Hegel” (Graham Chapman), ”Nietzsche” (Michael Palin), ”Marx” (Terry Jones) ja ”Kant” (Terry Gilliam). Pelin selostajana toimii Palin.


title: Filosofien jalkapallo-ottelu

text: Sketsi kuului alun perin saksalaisen "Monty Python's Fliegender Zirkus" -sarjan (1972) toiseen osaan. Myöhemmin se oli osana "Monty Python Hollywoodissa" -elokuvassa (1982) nimellä ”International Philosophy”".


title: Filosofien jalkapallo-ottelu

text: Pelin tuomarina toimii Kungfutse, linjatuomareina puolestaan Tuomas Akvinolainen ja Augustinus. Saksan joukkueen johtajana toimii Martti Luther.


title: Filosofien jalkapallo-ottelu

text: Sketsissä kreikkalaisten filosofien nimet on esitetty saksaksi. Arkhimedeen läsnäolo Kreikan joukkueessa mainitaan yllätykseksi – mahdollisesti koska hän oli enemmän fyysikko ja matemaatikko kuin filosofi. Sofokles oli todellisuudessa näytelmäkirjailija, ei filosofi, mutta häntä ei mainita erikseen.


title: Filosofien jalkapallo-ottelu

text: Franz Beckenbauer on ottelun ainoa oikea jalkapalloilija, ja myös hänen läsnäolonsa mainitaan yllätykseksi. Ludwig Wittgenstein oli todellisuudessa itävaltalainen, ei saksalainen.


title: Filosofien jalkapallo-ottelu

text: Selostaja mainitsee ohimennen Saksan voittaneen ”Englannin kuuluisan keskikentän kolmikon Bentham, Locke ja Hobbes” välierissä.


title: Filosofien jalkapallo-ottelu

text: Kun ottelu alkaa, filosofit alkavat käyskennellä ympäri kenttää omissa ajatuksissaan koskematta palloon. Tämä saa Beckenbauerin hämmennyksiin. Filosofit näyttävät syöttelevän toisilleen filosofisia argumentteja ja viittilöivän välillä. Nietzsche saa keltaisen kortin väitettyään, ettei Kungfutsella ole vapaata tahtoa.


title: Filosofien jalkapallo-ottelu

text: Karl Marx tulee kentälle, kun peliä on jäljellä kaksi minuuttia. Vastoin selostajan toiveita hän ei kuitenkaan saa elävöitettyä Saksan hyökkäystä, vaan lähtee harhailemaan kentällä muiden tavoin.


title: Filosofien jalkapallo-ottelu

text: Minuutti ennen peliajan päättymistä Arkhimedes huudahtaa ”Heureka!” ja syöttää pallon Sokrateelle. Kreikkalaiset ohittavat saksalaisten puolustuksen ja Sokrates puskee pallon maaliin. Saksalaiset kiistävät maalin; Hegel väittää, että todellisuus on vain epänaturalistisen etiikan apriorinen aksidenssi; Kant puolestaan väittää kategorisen imperatiivin perusteella, että se on ontologisesti olemassa vain mielikuvituksessa; ja Marx puolestaan väittää, että kyseessä oli paitsio. Hidastuskuva todistaa Sokrateen todella olleen paitsiossa silloin voimassa olleiden paitsiosääntöjen mukaan (muuttuivat 1990). Maali kuitenkin hyväksytään ja Kreikka voittaa ottelun.


title: Senefelderplatzin metroasema

text: Senefelderplatzin metroasema on metroasema Berliinin metron U2-linjalla. Se sijaitsee Rosa-Luxemburg-Platzin ja Eberswalder Straßen asemien välissä. Asema sijaitsee samannimisen aukion alla. Nimensä aukio ja metroasema ovat saaneet Alois Senefelderiltä.


title: Hybridilaina

text: Hybridilaina on yritysten pääomainstrumentti. Instrumenttia kutsutaan hybridiksi, koska se voi olla yhtä aikaa omaa ja vierasta pääomaa. Kyseessä on oman pääoman ehtoinen joukkovelkakirjalaina. Hybridilaina ei IFRS-säännöstön mukaan ole velkainstrumentti vaan pääomainstrumentti.


title: Hybridilaina

text: Hybridilainassa ei ole ennalta määrättyä takaisinmaksuaikaa, mutta se voidaan yleensä ehtojen mukaan maksaa ennenaikaisesti takaisin. Koronmaksu ei ole lainaehdoissa pakollista vaan siitä päättää yleensä liikkeeseenlaskijan hallitus osingonmaksun tapaan. Muodollisesti yhtiön hallitus päättää myös lainan takaisinmaksusta. Lainan ehdoista ja aikarajoista sovitaan kulloinkin yhtiön ja sijoittajien kesken. Lainan antajalla ei ole oikeutta vaatia takaisinmaksua tai korkoa. Koska lainalla ei ole ehdotonta takaisinmaksuaikaa eikä koronmaksu ole pakollista, IFRS-säännöstö lähtee siitä, että hybridilaina voidaan laskea yhtiön omaan pääomaan. Siten se parantaa yhtiön taloudellisia velkaisuustunnuslukuja.


title: Hybridilaina

text: Hybridilainan korko on useimmiten merkittävästi tavanomaista senior-ehtoista lainaa korkeampi ja oman pääoman kustannusta alhaisempi - usein 6-9 % välimaastossa. Lainan antajan näkökulmasta hybridilaina on velaksi korkean riskin sijoitus, sillä takaisinsaantijärjestyksessä se tulee veloista viimeisenä ennen muita oman pääoman instrumentteja, kuten osakkeita. Tyypillisesti hybridilainassa on ehtona, että se voidaan maksaa takaisin jonakin tiettynä päivämääräänä, ja mikäli yhtiö ei tällöin suorita lainaa takaisin, sovittu korko nousee. Lainan koronmaksu voi olla myös sidottu osingonmaksuun.


title: Hybridilaina

text: Yrityksen näkökulmasta hybridilaina mahdollistaa omien pääomien tilapäisen vahvistamisen laimentamatta omistajien omistusuosuutta esimerkiksi osakeannilla. Hybridilainalla vahvistetaan yhtiön velkaisuustunnuslukuja yleensä kasvua ja investointeja varten tai turvaamaan yhtiön tilanne läpi haastavan markkinatilanteen. Hybridilaina antaa siten yrityksen johdolle lisäaikaa toteuttaa suunniteltuja toimenpiteitä ilman osakkeenomistajien lisäpanostuksia yhtiöön.


title: Hybridilaina

text: Historiassa osakkeenomistajat suhtautuivat hybridilainoihin negatiivisesti, sillä korkean koron myötä se johtaa yhtiön osakkaille jaettavissa olevien varojen pienenemiseen. Osakkeenomistajien suhtautuminen hybridilainoihin on kuitenkin muuttunut ja nykyään se nähdään pikemminkin kasvun mahdollistajana tai haastavan markkinatilanteen tasapainottajana, ja siten pitkällä aikavälillä se palvelee myös osakkeenomistajan etua.


title: Isku Interior

text: Isku Interior Oy on suomalainen, Isku-konserniin kuuluva yritys, joka suunnittelee ja toteuttaa sekä yksityisen että julkisen sektorin asiakkaille sisustusratkaisuja, jotka koostuvat huonekaluista sekä sisustuksia täydentävistä tuotteista ja palveluista. Tyypillisiä toteutuksia ovat toimistojen ja koulujen sisustaminen, minkä lisäksi yrityksellä on erilaisia ratkaisuja palveluasumisen sisustamiseen ja mahdollisuus myös asiakkaan tarpeiden mukaisiin räätälöinteihin.


title: Isku Interior

text: Isku Interiorilla on 24 omaa myymälää Suomessa, muun muassa Helsingissä, Lahdessa, Kokkolassa ja Oulussa. Näiden lisäksi on kaksi valtuutettua Isku-kauppiasta, Maarianhaminassa ja Kuusamossa. Lisäksi Isku Interiorilla on tytäryhtiöt Ruotsissa, Norjassa, Venäjällä, Virossa, Liettuassa ja Latviassa.


title: Nguyễn Thành Trung

text: Nguyễn Thành Trung (alk. Đinh Khắc Chung, s. 9. lokakuuta 1947) on vietnamilainen lentäjä ja Vietnamin sodan aikainen kaksoisagentti. Hän pommitti huhtikuussa 1975 Saigonissa Etelä-Vietnamin presidentinpalatsia maan omien ilmavoimien koneella.


title: Nguyễn Thành Trung

text: Đinh Khắc Chungin isä oli kommunistisen Vietkong-ryhmittymän tukija. Maaliskuun 2. päivänä 1963 Etelä-Vietnamin sotilaat ampuivat isän ja retuuttivat hänen ruumistaan pitkin tietä sekä heittivät sen lopuksi Mekong-jokeen. Chungin äiti vangittiin kahden kuukauden ajaksi. Kesällä 1963 Chung vaihtoi nimekseen Nguyễn Thành Trung. Huolimatta halustaan kostaa Etelä-Vietnamin johtajille hän suoritti koulunsa rauhallisesti loppuun ja siirtyi Saigonin yliopistoon. Vuonna 1969 hän haki vapaaehtoisena Etelä-Vietnamin ilmavoimiin ja hänet otettiin Yhdysvaltoihin oppimaan pommikoneen ohjaamista. Vuonna 1971 hän valmistui pilotiksi ja aloitti pommituslennot Pohjois-Vietnamin joukkojen tukikohtiin. Samalla hän oli kuitenkin jatkuvasti yhteydessä Pohjois-Vietnamin agentteihin.


title: Nguyễn Thành Trung

text: Huhtikuun 8. päivänä 1975 Trung jättäytyi kolmen koneen ryhmästään ja suuntasi F-5E-hävittäjäpommittajansa Saigonin presidentinpalatsin ylle. Hänen pudottamansa kaksi ensimmäistä pommia osuivat palatsin pihamaalle ja kaksi jälkimmäistä itse palatsiin. Oman koneen ja Yhdysvalloissa koulutetun lentäjän suorittama pommitus aiheutti hämmennystä etelävietnamilaisten ja yhdysvaltalaisten keskuudessa. Trung laskeutui pommituslentonsa jälkeen Saigonin pohjoispuolella sijaitsevalle kiitotielle ja liittyi Vietkongin joukkoihin. Kaksikymmentä päivää myöhemmin hän lensi pommittamassa Etelä-Vietnamin tärkeää lentotukikohtaa. Kaksi päivää tämän jälkeen, 30. huhtikuuta yhdysvaltalaiset pakenivat maasta ja Pohjois-Vietnamin joukot valtasivat Saigonin presidentinpalatsin. Samana päivänä vapautettiin vankilasta Trungin vaimo ja kaksi tytärtä, jotka oli vangittu presidentinpalatsin pommittamisen jälkeen.


title: Nguyễn Thành Trung

text: Sodan jälkeen Nguyễn Thành Trung on työskennellyt Vietnam Airlines -lentoyhtiön palveluksessa.


title: Se on päätetty

text: Se on päätetty on dancehall-artisti Lord Estin neljäs studioalbumi, joka julkaistiin 30. syyskuuta 2009. Albumin ensimmäinen single "Nyt saa juhlia taas" kuultiin ensimmäisen kerran YleX:llä vappu-aattona 2009. Albumin toinen single oli "Tänään räjähtää". Kappaleen radioversiossa on mukana myös Åke Blomqvist.


title: IEVA

text: IEVA (Isännän ja Emännän VAlinta) oli tietokoneohjelma, jota käytettiin 1980- ja 1990-luvulla maatalousnäyttelyissä auttamaan maatilojen isäntiä ja emäntiä puolison valinnassa. Ensimmäisen kerran ohjelma oli käytössä Oulun maatalousnäyttelyssä elokuussa 1982. Ohjelmaa käytettiin soveltaen myös televisio-ohjelmassa "Napakymppi".


title: Suomenojan voimalaitos

text: Suomenojan voimalaitos sijaitsee Espoossa Kaitaan ja Matinkylän välissä. Voimalaitoksen ensimmäinen osa otettiin käyttöön vuonna 1977 ja se käyttää polttoaineena kivihiiltä. Voimalaitoksen näkyvä maamerkki on 150-metrinen, liukuvalumenetelmällä rakennettu betoninen savupiippu, joka valmistui ensimmäisen osan yhteyteen. Voimalaitoksen toinen osa otettiin käyttöön vuonna 1989 ja se käyttää polttoaineena maakaasua. Voimalaitoksen maakaasukäyttöinen kolmas osa otettiin käyttöön vuonna 2009 ja se pienentää kivihiilellä toimivan laitoksen käyttöä merkittävästi. Laajennuksen jälkeen voimalaitoksen kokonaisteho on 359 MW sähköä ja 554 MW kaukolämpöä.


title: Arash Labaf

text: Arash Labaf (s. 23. huhtikuuta 1977 Teheran, Iran) on ruotsalais-persialainen laulaja, tanssija ja tuottaja.


title: Arash Labaf

text:
Arash Labaf kasvoi Teheranissa, Iranissa kymmeneen ikävuoteen asti, jolloin hän ja hänen perheensä muuttivat Uppsalaan, Ruotsiin. Viisi vuotta myöhemmin he muuttivat Malmöön. Arashin debyyttialbumin, Arash, julkaisi Warner Music Group kesäkuussa 2005, juuri kun hän oli suorittanut lukion. Ensimmäisen levyn singlet, "Boro Boro" ("Go Away") ja "Temptation" (featuring Rebecca Zadig) olivat hittibiisejä ympäri Eurooppaa, ja musiikkivideotkin olivat hittimenestyksiä.
Arashilla on kaksi nuorempaa veljeä, Ashkan Labaf, joka on lääketieteen dosentti ja Arsalan Labaf, joka on Arashin itsensä tavoin tanssija.
Arashin ensimmäiset lapset, kaksoset Donya ja Darian, syntyivät 22.4.2012.


title: Arash Labaf

text: Arash on myynyt kultaa viidessä eri maassa: Saksassa, Venäjälla, Sloveniassa ja Kreikassa ensimmäisellä levyllään, "Arash", ja Ruotsissa samaiselta levyltä singlellään "Boro Boro". Kyseinen single esiintyi myös elokuvassa "Bluffmaster". Arash on tehnyt pienen roolin kyseisessä elokuvassa DJ:nä, joka laulaa "Buro Buro"n. Arash on kerännyt suosiota ympäri Eurooppaa. Vuonna 2008 hän julkaisi toisen studioalbuminsa, "Donya". Arash edusti Azerbaidžania vuoden 2009 Eurovision laulukilpailussa itse säveltämällään ja sanoittamallaan kappaleella "Always", jossa oli mukana myös Aysel Teymurzadə. Kilpailun finaalissa he sijoittuivat kolmanneksi 207 pisteellä.


title: Arash Labaf

text: Arash (2005)


title: Arash Labaf

text: Sisällys:


title: Arash Labaf

text: 1. Boro Boro


title: Arash Labaf

text: 2. Yalla


title: Arash Labaf

text: 3. Tike tike kardi


title: Arash Labaf

text: 4. Baskon (feat. Timbuktu)


title: Arash Labaf

text: 5. Arash (feat. Helena)


title: Arash Labaf

text: 6. Temptation (feat. Rebecca)


title: Arash Labaf

text: 7. Bombay dreams (feat. Aneela ja Rebecca)


title: Arash Labaf

text: 8. Behnaz


title: Arash Labaf

text: 9. Man o to


title: Arash Labaf

text: 10. Salamati


title: Arash Labaf

text: 11. Music is my language (feat. Dj Aligator)


title: Arash Labaf

text: 12. Ey yar begoo (feat. Ebi)


title: Arash Labaf

text: 13. Tike Tike kardi (Payami Lounge)


title: Arash Labaf

text: 14. Temptation (CMN Remix) (feat. Rebecca)


title: Arash Labaf

text:
15. Boro Boro (Bollywood Cafe Mix)
Donya (2008)


title: Arash Labaf

text: 1. Intro


title: Arash Labaf

text: 2. Donya (feat. Shaggy)


title: Arash Labaf

text: 3. Suddenly (feat. Rebecca)


title: Arash Labaf

text: 4. Miduni Midunam


title: Arash Labaf

text: 5. Kandi (feat. Lumidee)


title: Arash Labaf

text: 6. Pure Love (feat. Helena)


title: Arash Labaf

text: 7. Naro


title: Arash Labaf

text: 8. Chori Chori (feat. Aneela)


title: Arash Labaf

text: 9. Laf Laf


title: Arash Labaf

text: 10. Joone Man


title: Arash Labaf

text: 11. Tanham


title: Arash Labaf

text: 12. Doset Nadaram


title: Arash Labaf

text: 13. Dasa Bala (feat. Timbuktu Yag)


title: Arash Labaf

text: 14. Donya (Payami Break Mix)


title: Arash Labaf

text: Superman (2014)


title: Arash Labaf

text: Sisällys:


title: Arash Labaf

text: 1. One Day (feat. Helena)


title: Arash Labaf

text: 2. Sex Love Rock n Roll (SLR)" (feat. T-Pain)


title: Arash Labaf

text: 3. Tekoon Bede


title: Arash Labaf

text: 4. Superman (feat. Nyanda)


title: Arash Labaf

text: 5. Ba Man Soot Bezan


title: Arash Labaf

text: 6. She Makes Me Go (feat. Sean Paul)


title: Arash Labaf

text: 7. Doga Doga (feat. Medina)


title: Arash Labaf

text: 8. Ma Bala (feat. Nynda)


title: Arash Labaf

text: 9. Delhore


title: Arash Labaf

text: 10. Melody


title: Arash Labaf

text: 11. Broken Angel (feat. Helena)


title: Arash Labaf

text: 12. Che Konam


title: Arash Labaf

text: 13. On Est La


title: Arash Labaf

text: 14. Boro Boro (feat. Nexus)


title: Arash Labaf

text: 15. Sex Love Rock n Roll (SLR) (Basshunter Remix) (feat. T-Pain)


title: Arash Labaf

text: 16. One Day (Golden Star Mix) (feat. Helena)


title: Arash Labaf

text: 17. Iran Iran World Cup 2014


title: Arash Labaf

text: Crossfade (The Remix Album) (2006)


title: Arash Labaf

text: Sisällys:


title: Arash Labaf

text: 1. Iran Iran


title: Arash Labaf

text: 2. Arash (MintmanRemix)


title: Arash Labaf

text: 3. Tike Tike Kardi (DJ Aligator Remix)


title: Arash Labaf

text: 4. Temptation (CMN Remix)


title: Arash Labaf

text: 5. Mano o Too (Feat Lucia)


title: Arash Labaf

text: 6. Boro Boro (Payami Funky Sunday Remix)


title: Arash Labaf

text: 7. Temptation (Russian Version with Blestjashie)


title: Arash Labaf

text: 8. Arash (English Version)


title: Arash Labaf

text: 9. Tike Tike Kardi (Balkan Fanatics Remix)


title: Arash Labaf

text: 10. Baskon (100% Persian Version)


title: Arash Labaf

text: 11. Bego Ey Yaar Bego (New Version)


title: Arash Labaf

text: 12. Boro Boro (Saba Rock Remix)


title: Arash Labaf

text: 13. Arash (Payami Vocal Club)


title: Arash Labaf

text: 14. Tike Tike Kardi (Sodaclub Remix)


title: Arash Labaf

text: 15. Temptation (Payami Club)


title: Arash Labaf

text: 16. Pure Love


title: Arash Labaf

text: 17. Boro Boro (Feat Aneela Indian Version)


title: Arash Labaf

text: 18. Baskon (Russian Version Bonus)


title: Topoľčianky

text: Topoľčianky on 2 900 asukkaan kylä ja kunta Itä-Slovakiassa Bratislavasta 130 kilometriä itä-koilliseen ja Nitrasta 30 kilometriä itään. Kunta kuuluu Zlaté Moravcen piiriin ja se sijaitsee Požitavskejn laaksossa. Sitä ympäröivät Inovca- ja Tribečské-vuoret. Alueen korkeus merenpintaan nähden on 220 metriä ja koko 26,33 neliökilometriä.


title: Voyager Golden Record

text:
Voyager Golden Record on Voyager 1 & 2 -luotainten mukana avaruuteen lähetetyt "kultaiset äänitteet", joihin tähtitieteilijä Carl Saganin johtama komitea valitsi kuvia, musiikkia ja ääniä maapallon elämästä ja kulttuurista.
Äänitteet on tarkoitettu kaikelle maapallon ulkopuoliselle elämälle tai ehkäpä tulevaisuuden ihmisille, jotka voivat löytää sen. Voyagerit eivät ole suuntaamassa mihinkään tiettyyn tähteen, mutta noin 40 000 vuoden päästä Voyager I on vain 1,6 valovuoden päässä AC+79 3888 tähdestä, käärmeenkantajan tähdistössä.


title: Voyager Golden Record

text: Voyagerit ovat kuitenkin niin pieniä verrattuna suureen maailmankaikkeuteen, että on hyvin epätodennäköistä, että äänitteet kohtaavat ulkopuolista elämää. Jos avaruusoliot kuitenkin löytävät äänitteet, se tapahtuu luultavasti kaukana tulevaisuudessa, siksi äänitteet nähdään mieluummin aikakapseleina, kuin yrityksenä kommunikoida avaruusolioiden kanssa.


title: Voyager Golden Record

text: Varsinaiset levyt ovat kullalla päällystettyjä kuparilevyjä, ja kantena toimii kullalla päällystetty alumiinilevy. Kannet sisältävät symbolisia merkkejä ja piirroksia mm. levyn käyttöohjeet, sekä tiedot aurinkokunnan sijainnista Linnunradalla. (Levyt vaativat vinyylisoittimen.)


title: Nakayama Miki

text: Nakayama Miki (18. huhtikuuta 1798 – 26. tammikuuta 1887), jota kutsutaan Oyasamaksi, oli japanilainen nainen, joka perusti tenrikyō-uskonnon. Uskonnon kannattajat katsovat Jumalan asettuneen asumaan hänen sisälleen 26. lokakuuta 1838. Hänen kuitenkin uskotaan pysyneen ihmisenä senkin jälkeen. Hänen elämäänsä vuoden 1838 jälkeen kutsutaan "jumalaisen mallin tieksi". Kuolemansa jälkeen hän liikkeen mukaan jatkaa pelastustyötään ja johdattaa ihmisiä "iloiseen elämään", johon liitetty uskomus kuuluu liikkeen keskeisiin oppeihin.


title: Nakayama Miki

text: Oyasama joutui perustamansa uskonnon takia vainotuksikin tuon ajan Japanissa. Hän myös harjoitti henkiparantamista.


title: Nakayama Miki

text: Nakayama Mikin yleisessä kutsumanimessä "oya" viittaa "vanhempaan" ja "-sama" on kunniaa osoittava pääte.


title: Cab Calloway

text: Cabell "Cab" Calloway III (25. joulukuuta 1907 – 18. marraskuuta 1994) oli kuuluisa yhdysvaltalainen jazzmuusikko.


title: Cab Calloway

text: Calloway oli mestari scat-laulussa ja johti yhtä Yhdysvaltojen suosituimpaa afroamerikkalaista big bandiä 1930-luvun lopusta 1940-luvun loppuun. Callowayn yhtyeessä esiintyi muita kuuluisia jazzmuusikoita, kuten trumpetistit Dizzy Gillespie ja Doc Cheatham, saksofonistit Ben Webster ja Leon ”Chu” Berry, New Orleansin kitaristi Danny Barker ja basisti Milt Hinton. Calloway jatkoi esiintymistään kunnes hän kuoli sydänkohtaukseen 86-vuotiaana vuonna 1994. Calloway tuli tunnetuksi roolistaan elokuvassa "The Blues Brothers" ja luultavasti suosituimmasta kappaleestaan "Minnie the Moocherista".


title: Cab Calloway

text: "The Blues Brothers" -elokuvan DVD:llä olevassa Callowayn esittelyssä kerrotaan, että Ira Gershwin kirjoitti Porgy ja Bess -oopperan pahan miehen roolin, huumekauppias Sportin’ Lifen, alun perin juuri Cab Callowayta varten hänen persoonaansa tukeutuen.


title: Cab Calloway

text: Suomessa Calloway esiintyi Pori Jazz -festivaaleilla vuonna 1987.


title: Cab Calloway

text: Esiintynyt:Pienet tuotannot:


title: Apistogramma

text: Apistogramma on pienikokoisten kirjoahventen suku. Siihen kuuluu yli 60 lajia, joista monia pidetään akvaariokaloina.


title: Apistogramma

text: Apistogramma-kirjoahvenet jäävät alle 12 cm:n pituisiksi. Ne elävät trooppisessa Etelä-Amerikassa pienissä joissa ja järvissä. Useimmat lajit elävät pehmeässä, happamassa humushappojen tummentamassa vedessä. Niiden tyypilliset elinympäristöt ovat hämäriä kasvitiheikköjä. Muiden kirjoahventen tapaan ne syövät lähinnä eläinruokaa.


title: Ringu 2

text:
Ringu 2 (2, myös Ring 2 on vuonna 1999 ensi-iltansa saanut japanilainen kauhuelokuva. Sen on ohjannut Hideo Nakata ja se on jatko-osa elokuvalle Ringu. Elokuva kuuluu "Ringu"-elokuvatrilogiaan ja elokuvan pääosia näyttelevät Miki Nakatani, Hiromi Sato, Kyoko Fukada, Nanako Matsushima ja Rikiya Ōtaka.
Elokuvan alussa joukko kuolemansyyntutkijoita tutkii kaivosta löytynyttä Sadako Yamamuran ruumista ja he saavat selville, että Sadako kuoli vuosi sitten, mikä tarkoittaa että hän oli elänyt kaivossa 30 vuotta. Takashi Yamamura (Yoichi Numata), Sadakon ainoa elossa oleva sukulainen kutsutaan paikalle ja hän käskee kuolemansyyntutkijoita polttamaan Sadakon ruumiin.


title: Ringu 2

text: Mai Takano (Miki Nakatani) alkaa tutkia poikaystävänsä Ryuji Takayaman (Hiroyuki Sanada) kuolemaan johtaneita tapahtumia. Hän kuulee, että Ryujin ex-vaimo Reiko Asakawa (Nanako Matsushima) ja tämän poika Yoichi (Rikiya Ōtaka) ovat kadonneet jälkiä jättämättä Ryujin kuoleman jälkeen. Mai menee käymään Reikon asunnossa naisen kollegan Okazakin kanssa ja löytää asunnon kylpyhuoneesta tuhotun videonauhan, joka on luultavasti kirottu video. Mai ja Okazaki saavat tiedon Reikon isän kuolemasta ja näyttää siltä, että vanha mies kuoli samalla tavoin Ryuji nähtyään kirotun videonauhan.


title: Ringu 2

text: Tutkimusten edetessä Okizaki haastattelee erästä nuorta tyttöä kirotusta videonauhasta. Tyttö, Kanae Sawaguchi, lupaa hankkia Okizakille kopion kirotusta videonauhasta. Hankittuaan videonauhan kopion miehelle, Kanae pyytää Okizakia katsomaan sen tai muuten tyttö kuolisi. Mai ilmaantuu paikalle ja näyttää miehelle valokuvia nuorista, jotka kuolivat videokirouksen takia saman päivän aikana. Tämä johdattaa kaksikon Tokion yliopistolliseen sairaalaan, jonne Masumi Kurahashi (Hitomi Sato) vietiin toipumaan nähtyään ystävänsä kuolevan. Masumi on kuitenkin menettänyt järkyttävän tapauksen yhteydessä puhekykynsä ja hän pelkää televisiota. Mai huomaa, että tytön läheisyydessä televisioon ilmestyy kuva kirotun videon kaivosta ja muut sairaalan potilaat alkavat käyttäytyä kummallisesti.


title: Ringu 2

text: Myöhemmin samana päivänä Mai sattumalta törmää Reikon poikaan Yoichin kauppakeskuksessa ja vie pojan läheiseen puistoon. Hän huomaa, että Yoichi on samalla tapaa mykkä kuin Masumi. Huolestunut Reiko seuraa kaksikkoa ja vie Main uuteen asuntoonsa, joka toimii hänen ja Yoichin piilopaikkana. Mai kertoo Reikolle tähän astisista tutkimuksistaan ja ihmettelee, miksei Reiko ole vienyt poikaansa sairaalaan tutkittavaksi tämän puhumattomuuden takia. Tästä nainen suuttuu, mutta myöntää että Yoichi lakkasi puhumasta koska syyttää äitiään isänsä kuolemasta.


title: Ringu 2

text: Illalla Okizaki ja Mai saavat tiedon uudesta salaperäisestä kuolemasta. Kanae on kuollut, koska Okizaki petti lupauksen eikä katsonut tytön hankkimaa kopiota videosta. Mai huomaa Reikon ja Yoichin tapahtumapaikalla, mutta heidät viedään poliisiasemalle. Okizakin katsoessa aiemmin nauhoittamaansa haastattelua, Kanaen haamu ilmestyy ja ajaa miehen hulluksi. Poliisiasemalla, Yoichi pelastaa itsensä ja äitinsä käyttämällä yliluonnollisia kykyjään, samankaltaisia kuin Sadakolla, vahingoittaakseen kahta poliisia. He pakenevat, mutta Reiko jää rekan alle ja kuolee.


title: Ringu 2

text: Mai ja Yoichi matkustavat Tulivuorisaarelle, Izuun ja asettuvat Takashi Yamamuran majataloon. Mai laittaa pojan nukkumaan ja lähtee kävelylle rannalle, jolla hän tapaa Takashin. Takashi paljastaa Maille, että hän hankkiutui eroon laboratorissa rakennetusta Sadakon ruumiin mallista heittämällä sen arkussaan mereen, päästäkseen piinastaan. He palaavat majatalolle ja näkevät Shizukon harjaavan yläkerran peilin edessä hiuksiaan. Sadako ilmestyy huoneeseen aivan kuten videonauhassa, mutta kohtaus on vain näky, jonka Yoichi aiheutti. Mai ja Takashi tajuavat, että Yoichin voimien avulla Sadako voisi yrittää palata kuolleista ja he päättävät estää sen.


title: Ringu 2

text: Seuraavan päivänä sairaalan lääkäreiden avustuksella, Mai yrittää saada poistettua Sadakon vihan ja katkeruuden aiheuttaman energian Yoichista makean veden altaalla tehtävällä kokeella. Koe muuttuu kaaokseksi kun Yoichin voimat aktivoituvat ja kokeen aiheuttamassa kaaoksessa Takashi ja lääkärit saavat surmansa. Mai menettää kokeen aikana tajuntansa ja herätessään, hän löytää itsensä ja Yoichin kaivosta. Mai yrittää kiivetä ylös kaivon seinämiä, pitäen samalla huolta Yoichista, mutta poika putoaa kaivon pohjalle. Mai hyppää pojan perässä ja Ryuji ilmestyy kaivoon. Mies pyytää Yoichi antamaan pelkonsa hänelle ja valkoinen köysi putoaa kaivoon. Mai alkaa kiivetä sitä pitkin Yoichi selässään, mutta Sadako sukeltaa esiin ja kapuaa Main perässä. Hän kysyy Mailta, miten tämä pystyy pakenemaan kaivosta, koska Sadako itse ei pystynyt. Sadako putoaa takaisin kaivon pohjalle ja Mai ja Yoichi pelastuvat. He huomaavat olevansa samassa altaassa, minkä luona koe tehtiin.


title: Aloha from Hell

text: Aloha from Hell oli saksalainen poprockia soittava yhtye, joka perustettiin vuonna 2006. Yhtyeeseen kuuluvat laulaja Vivin lisäksi Feli (rummut), Max (basso), sekä kitaristeina toimivat Moo ja Andy.


title: Aloha from Hell

text: Bändin ensimmäinen albumi "No More Days To Waste" julkaistiin Saksassa tammikuussa 2009. Saksassa albumista on noussut jo kaksi hittikappaletta, "Walk Away" ja "Don't Gimme That". Suomessa albumi julkaistiin toukokuussa 2009.


title: Aloha from Hell

text: Yhtye hajosi vuonna 2010.


title: Cheondogyo

text: Cheondogyo () on Donghak-liikkeestä Korean niemimaalla 1800-luvulla syntynyt uskonnollinen liike. Palvonnan kohteena on Hanulnimiksi kutsuttu jumala. Ihminen ilmentää cheondogyon mukaan samaa olemusta kuin Hanulnim. Ihmisen tulee jalostaa mielensä sopusointuun Hanulnimin kanssa. Perimmäisenä tavoitteena on maanpäällisen paratiisin saavuttaminen.


title: Cheondogyo

text: Etelä-Korean yli 48-miljoonaisesta väestöstä noin 1 130 000 henkeä tunnustaa cheondogyoa. Heistä noin 400 000 asuu pääkaupungissa Soulissa. Etelä-Koreassa on 280 cheondogyolaista kirkkoa, joista Soulissa 21.


title: Cheondogyo

text: Myös Pohjois-Koreassa on cheondogyon harjoittajia. Chondoist Ch'ôngu -puolue toimii työväenpuolueen alaisena.


title: Cheondogyo

text: Cheondogyon perusti Choe Je-u. Hän vastusti länsimaisten tapojen, erityisesti kristinuskon, leviämistä ja uskoi maan moraaliseen rappioon. Choe Suun vietti 10 vuotta kierrellen maata ja sitten 6 vuotta meditoiden. Meditoidessaan hän sai mystisen kokemuksen ja kirjan. Vuonna 1860 hän sai näyn Hanulnimilta, joka ohjeisti hänet pelastamaan ihmiskunnan sairaudelta. Suun alkoi levittää näkemyksiään vuonna 1861, mutta sai heti vastaansa Korean konfutselaisen hallinnon. Vuonna 1864 Choe otettiinkin vangiksi ja teloitettiin. Suurin osa hänen perheestään ja cheondogyon johtajista karkotettiin. Ennen kiinni jäämistään Ch’oe Suun oli kuitenkin saanut valmiiksi Nonhakmoonin, josta tuli osa uskon pyhiä kirjoituksia. Teoksessa hän julisti liikkeensä "Tonghakiksi" eli itäiseksi tieksi, jonka vastakohta oli läntinen tie eli katolilaisuus. Ch’oe Suunin asettama seuraaja Ch’oe Si-Hyung jatkoi kuitenkin uskon levittämistä salaa. Cheondogyon pyhät kirjoitukset julkaistiin vuosina 1880-1881 ja vähitellen liike alkoi elpyä hallinnon vainoista. Liike muuttui vuonna 1893 poliittisemmaksi ja sen tarkoituksena oli suojella Koreaa ulkomaisilta vaikutteilta. Vuonna 1894 Chullan provinssissa syttyi hallinnon vastainen kapina, joka yhdistettiin tonghakkiin. Liike jatkoi yrityksiään maan uudistamiseksi vuosisadan loppuun saakka.


title: Cheondogyo

text: Ch’oe Si-Hyung kohtasi saman kohtalon kuin hänen edeltäjänsäkin, hänet teloitettiin vuonna 1898. Hänen seuraajansa Son Byong-hi otti käyttöön nimityksen "cheondogyo" "tonghakin" sijaan. Tarkoituksena oli viestittää maan hallinnolle liikkeen muuttuneen poliittisesta puhtaasti uskonnolliseksi liikkeeksi. Tämä ratkaisi ongelmat Korean hallinnon kanssa, mutta uusia ongelmia tuli jälleen Japanin miehitettyä Korean vuonna 1910. Vuonna 1919 cheondogyon johtajat perustivat itsenäisyysliikkeen, mikä johti kovaan Japanin vastaiskuun. Son Byong-hi ja monet muut cheondogyon johtajat vangittiin, mutta ennen vangitsemistaan Byong-hi nimitti seuraajakseen Park In-hon, joka jatkoi itsenäisyystaistelua Koreassa. Ennen toisen maailmansodan alkua cheondogyon vahva tukialue oli Pohjois-Koreassa, jossa sillä oli yli miljoona seuraajaa. Vuonna 1921 liikkeelle oli rakennettu päämaja Seouliin ja sama rakennus on edelleen samassa käytössä.


title: Sundsvall Dragons

text: Sundsvall Dragons oli ruotsalainen koripalloseura Sundsvallista.


title: Sundsvall Dragons

text: Seura perustettiin toukokuussa 1939 nimellä "KFUM Sundsvall". Vuonna 1993 seura nousi Basketliganiin ja samalla nimeksi vaihdettiin "Sundsvall Dragons".


title: Sundsvall Dragons

text: Sundsvall Dragons pelasi ensimmäistä kertaa kansainvälisissä sarjoissa kaudella 2000–2001, jolloin se hävisi Korać cupin karsinnoissa venäläiselle Himkille.


title: Sundsvall Dragons

text: Kaudella 2007–2008 joukkueessa pelasi yhden ottelun ajan Scottie Pippen. Sundsvall maksoi Pippenille yhdestä ottelusta 66 000 dollaria.


title: Sundsvall Dragons

text: 2000-luvulla joukkue kuului sarjan kestomenestyjiin ja pelasi loppuotteluissa vuosina 2005, 2008, 2009, 2011 sekä 2013. Ensimmäistä kertaa seura voitti Ruotsin-mestaruuden kaudella 2008–2009. Seuraavan ja viimeisen kerran Sudsvall Dragons voitti mestaruuden kaudella 2010–2011.


title: Sundsvall Dragons

text: Kauden jälkeen 2015–2016 seuran ajautui konkurssiin pitkällisten talousvaikeuksien myötä.


title: Esittävä taide

text: Esittävä taide on luovan toiminnan muoto, jota esitetään yleisön edessä. Esittävää taidetta ovat esimerkiksi teatteri, laulu ja soitto, tanssi, runonlausunta, sirkus ja taikuus.


title: Gilbert Gottfried

text: Gilbert Gottfried (s. 28. helmikuuta 1955 New York) on yhdysvaltalainen stand up -koomikko ja näyttelijä. Hänet tunnetaan ääninäyttelijänä muun muassa Jagon ääniroolista piirroselokuvissa "Aladdin", "Jafarin paluu", ja "Aladdin ja Varkaiden kuningas" sekä animaatiosarjassa "Mikin klubi". Gottfriedin tavaramerkit stand-up-koomikkona ovat hänen korviaraastava äänensä, liioitellut eleensä, tihrusilmäinen katseensa ja räävittömät herjansa.


title: Gilbert Gottfried

text: Gottfried aloitti uransa 15-vuotiaana ja ryhtyi kiertämään Yhdysvaltoja stand-up koomikkona. Hän nousi maanlaajuisesti tunnetuksi vuosina 1980–1981 saatuaan kiinnityksen "Saturday Night Liveen". Vuonna 1983 hän esiintyi myöhäisillan "Thicke of the Night" -ohjelmassa sekä pikkurooleissa elokuvissa. Sen jälkeen hän aloitti oman myöhäisillan shownsa, "USA Up All Night". Vuonna 1992 hän antoi äänensä Disneyn "Aladdinin" papukaija Jagolle, minkä jälkeen hän on tehnyt useita muitakin äänirooleja animaatioelokuvissa. Gottfried jatkaa uraansa myös aktiivisena stand-up-koomikkona ja esiintyy säännöllisesti suosituissa talk showeissa kuten "The Tonight Show with Jay Leno" ja "The Howard Stern Show".


title: Charles Haid

text: Charles Haid (s. 2. kesäkuuta 1943 San Francisco, Kalifornia) on yhdysvaltalainen näyttelijä. Hänet tunnetaan parhaiten sivuroolistaan konstaapeli Renkona televisiosarjassa "Hill Street Blues" vuosina 1981–1987. Hän on tullut myöhemmin tunnetuksi myös elokuvaohjaajana.


title: Women’s Professional Soccer

text: Women’s Professional Soccer (WPS) oli vuosina 2009-2011 Yhdysvalloissa pelattu naisten jalkapalloliiga ja maan korkein sarjataso. WPS perustettiin 2007 korvaamaan kauden 2003 jälkeen lakkautettu Women’s United Soccer Association (WUSA). Liigan ensimmäinen kausi pelattiin vuonna 2009.


title: Women’s Professional Soccer

text: Kahdella ensimmäisellä kaudella liigassa pelasi seitsemän joukkuetta ja viimeisenä vuonna kuusi. 2012 oli tarkoitus pelata viiden joukkueen voimin, mutta tammikuussa liiga ilmoitti kauden peruuntumisesta. Syynä olivat ristiriidat ja oikeudenkäynnit magicJack seuran omistajan kanssa. Toukokuussa 2012 WPS ilmoitti toimintansa loppuvan kokonaan.


title: Isoviirikaija

text: Isoviirikaija ("Prioniturus flavicans") on indonesialainen kaijlalaji.


title: Isoviirikaija

text: Isoviirikaija on noin 37 cm pitkä, suurin viirikaijoista. Kuten kaikilla viirikaijoilla, on silläkin pidentyneet keskimmäiset pyrstösulat, joiden päässä on ikään kuin lusikka tai lasta. Sen höyhenpuku on vihreä, vatsapuolelta ja poskista kellanvihreä. Kaula, niska ja rinnan yläosa ovat oliivinkeltaiset, päälaki ja takaraivo siniset ja sinisen laikun keskellä on punainen täplä. Siiven alapeitinhöyhenet ovat vihreät ja siipisulat alapuolelta vihertävän siniset. Pidentyneet pyrstösulat ovat vihreät ja "lusikat" ovat mustat. Sukupuolet ovat muuten samannäköisiä mutta naaraan lakista puuttuu punainen väri ja sininen on himmeämpää. Nokka on vaalean siniharmaa ja kärjestä valkoinen, iiris tummanruskea ja jalat siniharmaat. Nuori lintu muistuttaa naarasta mutta siltä puuttuvat pyrstösulkien "lusikat" ja lakissa on sinistä vain vähän.


title: Isoviirikaija

text: Laji on hiljainen ja elää huomaamattomasti pareittain tai pieninä parvina puiden latvustoissa. Sen lento on hidasta.


title: Isoviirikaija

text: Isoviirikaija elää Indonesiassa Sulawesin saaren pohjoisosan Minahasan niemimaalla ja lähistön pienemmillä saarilla. Sen populaatio on kooltaan noin 45 000 yksilöä. Lajin kanta on taantunut elinympäristöjen tuhoutumisen ja rakentamisen takia.


title: Isoviirikaija

text: Laji elää pääasiassa alavien maiden vanhoissa metsissä 1 000 m:n korkeudelle merenpinnasta.


title: Isoviirikaija

text: Pesintä tunnetaan puutteellisesti. Ainoat varmistetut pesät olivat puussa päällyskasvina eläneiden saniaisten lehtiruusukkeiden onkaloissa hyvin korkealla (27 m). Yhdessä tapauksessa kolme poikasta selviytyi lentoon 88 päivän ikäisinä. Molemmat emot ruokkivat ja hoitivat poikasia.


title: Isoviirikaija

text: Isoviirikaija syö luultavasti ainakin hedelmiä.


title: Galápagoksenjättiläiskilpikonna

text: Galápagoksenjättiläiskilpikonna ("Geochelone nigra") on nimensä mukaisesti Galápagossaarilla tavattava maailman suurin maakilpikonna. Se on yksi maailman pitkäikäisimmistä eläinlajeista.


title: Galápagoksenjättiläiskilpikonna

text: Galápagoksenjättiläiskilpikonnat ovat täysikasvuisina keskimäärin 1,2 metriä pitkiä ja jopa yli 300 kilogramman painoisia. Väritys vaihtelee alalajien kesken, mutta kilpikonnien kuori on vihreähkö tai ruskeahko, ja iho on joko vaaleanruskea tai vihreänruskea. Kilven muoto vaihtelee alalajeilla satulamaisesta kupolimaiseen.


title: Galápagoksenjättiläiskilpikonna

text: Galápagoksenjättiläiskilpikonnia tavataan vain Galápagossaarilla, eli ne ovat endeemisiä. Kahdestatoista alkuperäisestä alalajista 10 on enää elossa. Jopa 250 000 kilpikonnaa asutti saaria niiden löytöhetkellä. Nykyään enää noin 15 000 on jäljellä. Sadekauden aikaan kilpikonnat oleilevat saarien alemmilla osilla, ja kun tulee kuiva kausi, ne siirtyvät takaisin ylemmäs.


title: Galápagoksenjättiläiskilpikonna

text: Galápagoksenjättiläiskilpikonnat ovat kasvinsyöjiä. Ne syövät pääasiassa kaktuksia, ruohoja, lehtiä, hedelmiä ja köynnöskasveja.


title: Galápagoksenjättiläiskilpikonna

text: Galápagoksenjättiläiskilpikonnat voivat olla pitkiäkin aikoja juomatta vettä, sillä ne saavat lähes kaiken tarvitsemansa veden ravinnosta (erityisesti opuntiakaktuksesta). Ne voivat olla myös yli vuoden hengissä ilman minkäänlaista nestettä, sillä niiden rasvan hajotessa syntyy vettä.


title: Galápagoksenjättiläiskilpikonna

text: Kilpikonnat pariutuvat mihin aikaan vuodesta tahansa, vaikkakin huippukaudet ovat tammikuussa ja elokuussa. Kun kaksi paritteluvalmista koirasta kohtaa toisensa, ne nostavat jalkojansa, venyttävät kaulaansa ja avaavat suunsa ammolleen saadakseen toisen ehdokkaan peräytymään. Yleensä pienempi yksilö vetäytyy pois, mutta joskus ne purevat toisiaan päähän. Koiraat haistelevat ilmaa etsiessään naaraita, ja kun ne ovat tavanneet naaraan, ne koputtelevat päällänsä naaraan päätä. Parittelu voi kestää useita tunteja.


title: Galápagoksenjättiläiskilpikonna

text: Pariutumisen jälkeen naaraat matkaavat jopa kilometrien päähän kuivalle hiekkakentälle. Pesän kaivaminen voi kestää muutamasta tunnista päiviin. Pesä on n. 30 cm:n syvyinen reikä, johon naaras laskee enintään 16 tennispallon kokoista kovakuorista munaa. Sitten naaras peittää reiän mudalla. Kivikkoisilla alueilla naaraat laskevat munat kallionhalkeamiin.


title: Galápagoksenjättiläiskilpikonna

text: Poikanen syntyy 120–140 päivän kuluttua naaraan tiineyden alusta. Kuoriutumishetkellä poikanen voi painaa vain 80 grammaa ja olla 6 cm:n pituinen. Pesän lämpötila vaikuttaa sukupuoleen. Jos pesän lämpötila on pienempi, tulee enemmän koiraita, ja jos pesä on lämpimämpi, tulee enemmän naaraita. Kun poikanen kuoriutuu, sen täytyy kaivaa itsensä ulos maasta. Se kestää enintään kuukauden.


title: Galápagoksenjättiläiskilpikonna

text: Sukupuoli voidaan määrittää varmuudella vasta kilpikonnan saavuttaessa suunnilleen 15 vuoden iän. Sukukypsyys saavutetaan jo 20–25 vuoden iässä. Kilpikonna kasvaa hitaasti, se on täysikasvuinen noin 40 vuoden iässä. Parhaana lisääntymisikänä pidetään 60–90 ikävuotta.


title: Galápagoksenjättiläiskilpikonna

text: Galápagoksenjättiläiskilpikonnia on 13 alalajia (vaikka jotkut erottavat niitä 16), joista 11 on yhä elossa. Viisi näistä asustaa Isabelan saarella ja loput kuusi asustavat Santiagossa, Santa Cruzissa, Pinzónissa, Españolassa ja San Cristóbalissa, kukin eri saarella. Jokainen alalaji on erilainen, jotta se pystyisi vastaamaan saaren luonnon asettamiin vaatimuksiin. Joillain alalajeilla on esimerkiksi kilven etureuna ylempänä, jotta kilpikonna voisi kurkottaa korkeammalle. Kaikki alalajit ovat kehittyneet yhteisestä kantaisänä toimineesta lajista, jonka yksilöitä saattoi ehkä ajelehtia saarille. Koska sieltä puuttuivat kilpikonnien luonnolliset viholliset, kilpikonnat saattoivat kasvaa niin suuriksi ja vanhoiksi. Lähin sukulainen galápagosinjättiläiskilpikonnille on "Geochelone chilensis", pieni kilpikonna, jota tavataan Chilessä. DNA-analyyseillä on todettu, että galápagosinjättiläiskilpikonnat eriytyivät "Geochelone chilensiksestä" noin 6–12 miljoonaa vuotta sitten.


title: Galápagoksenjättiläiskilpikonna

text: 1700-luvulla merirosvot olivat alkaneet käyttää kilpikonnia ravintona. Ne tuotiin laivalle, jossa ne elivät kunnes ei ollut muuta ruokaa. Kilpikonnat katosivatkin enimmäkseen siksi, että niitä metsästettiin ruoaksi. 1800-luvulla kilpikonnia tapettiin enemmän niistä saatavan korkealaatuisen öljyn vuoksi. Väheneminen nopeutui entisestään, kun saarille tuotiin tulokaslajeja. Tulokassiat, koirat, kissat ja rotat söivät tehokkaasti kilpikonnien munia ja pieniä poikasia. Vuohet, aasit ja naudat kalusivat kaiken aluskasvillisuuden, ja kilpikonnien ravinnonsaanti väheni. 1900-luvun alussa kilpikonnia tapettiin vietäväksi museoihin.


title: Galápagoksenjättiläiskilpikonna

text: Galápagoksenjättiläiskilpikonna on nyt ehdottomasti suojeltu. Laji on listattu CITES-sopimuksen liitteeseen I. Vuonna 1970 Ecuador julisti, että on laitonta pyydystää kilpikonnia tai kerätä niiden munia. Kaupan lopettamiseksi kokonaan Ecuador kielsi myös kilpikonnien viennin pois saarilta. Vuonna 1971 säädettiin asetus, jonka mukaan on laitonta vahingoittaa, poistaa, häiritä tai muuttaa Galápagossaarien organismia millään tapaa. Saarilla on myös alettu hävittää villiintyneitä tulokaslajeja, kuten koiria, kissoja, nautoja, vuohia ja aaseja, jotka kilpailevat kilpikonnien kanssa ravinnosta tai syövät kilpikonnia ja niiden munia. Esimerkkinä tästä on vuohien täydellinen hävittäminen Pinta-saarella, josta ne kalusivat suurimman osan saaren aluskasvillisuudesta.


title: Galápagoksenjättiläiskilpikonna

text: Española-saaren kilpikonnien munia on alettu kerätä haudottavaksi ja kasvatettavaksi Charles Darwin Research Stationiin. Kun poikaset ovat riittävän isoja selviämään luonnossa itse, ne palautetaan saarille. Kaikki nykyiset Española-saarella asuvat kilpikonnat polveutuvat kahdesta koiraasta ja 11 naaraasta, jotka olivat viimeiset alalajin edustajat, kun ne löydettiin.


title: Galápagoksenjättiläiskilpikonna

text: Hävitys jatkuu kuitenkin pienemmässä mittakaavassa; paikalliset kalastajat ovat tappaneet yli 120 kilpikonnaa ja ottaneet niitä ”panttivangeiksi” poliittisiin kiistoihin maan johdon ja kalastajien välillä.


title: Terri Welles

text: Terri Welles (synt. Terri Knepper, s. 21. marraskuuta 1956 Santa Monica, Kalifornia) on yhdysvaltalainen entinen valokuvamalli ja Playboy-tyttö.


title: Terri Welles

text: Welles oli Playboyn joulukuun 1980 "Playmate of the Month" ja vuoden 1981 Playmate of the Year.


title: Terri Welles

text: Welles meni naimisiin NHL-pelaaja Charlie Simmerin kanssa vuonna 1981, mutta pari erosi viisi vuotta myöhemmin. Wellesillä on yksi lapsi, tytär.


title: Mammona

text: Mammona (arameaksi "Mammon", omaisuus). Uudessa testamentissa (Luukas 16: 9; 16: 13) Mammona nähdään epärehellisesti hankitun voiton ja varallisuuden sekä ahneuden symboliksi:"Te ette voi palvella sekä Jumalaa että mammonaa". Mammona on rikkauksien henkilöitymä, kullan epäjumalankuva. Skolastiikka luokitteli Mammonan demoniksi. Keskiaikaisessa demonologiassa uskottiin, että seitsemää kuolemansyntiä vastasi seitsemän arkkidemonia, ja näistä Mammona edusti ahneutta.


title: Mammona

text: Gregorios Nyssalainen on väittänyt, että mammona tarkoitti Belsebuubia.


title: Marmaduke Pickthall

text: Marmaduke Pickthall (1875 – 19. toukokuuta 1936) oli brittiläinen kirjailija ja tunnettu muslimiksi kääntynyt. Hän muutti lapsena Lontooseen isänsä kuoltua ja ihastui myöhemmin elämään Lähi-idässä. Hän ilmoitti kääntymyksestään 1910-luvun kuluessa. Hän asui myöhemmällä iällään vuosia Intiassa, josta palasi vuonna 1935.


title: Marmaduke Pickthall

text: Pickthall muistetaan Koraanin kääntäjänä englannin kielelle. Hän julkaisi myös muuta kirjallisuutta.


title: Reproduktio

text: Reproduktio (latinan sanoista "re" ’uudelleen’ ja "producere" ’tuottaa’) tarkoittaa jäljentämistä, monistamista tai jäljennöstä.


title: Reproduktio

text: Reproduktiolla tarkoitetaan tavallisesti alkuperäisen kuvan tai taideteoksen kopioimista mekaanisin keinoin. Reproduktio voi olla kolmiulotteinen, esimerkiksi kipsimuotin avulla tehty, tai kaksiulotteinen, joka on toteutettu esimerkiksi puupiirroksena, kaiverruksena tai etsauksena.


title: Reproduktio

text: Kirjapaino vauhditti kuvitusten reproduktiota. Varhaisimmat painotyöt olivat puupiirroksia. Syväpainotekniikan keksiminen paransi kuvien tarkkuutta, joten niissä saattoi olla yhä enemmän yksityiskohtia. Reproduktion keinona taiteilijoiden teoksia saatettiin julkaista kaiverruksina. Kuuluisaksi tulivat esimerkiksi Marcantonio Raimondin kaiverrukset Rafaelin teosten mukaan. Itse asiassa Rafaelin paremmuus taiteilijoiden joukossa johtuu osittain hänen teoksistaan tehtyjen reproduktioiden korkeatasoisuudesta.


title: Reproduktio

text: Reproduktiossa tapahtui melko vähän muutoksia ennen 1800-lukua. Taideteoksia reprodusoitiin kaivertamalla ja sitä tukivat uusien tekniikoiden, kuten etsauksen, mezzotintan ja akvatintan kehitys. Litografian keksiminen 1800-luvun alussa tarkoitti sitä, että taiteilija saattoi piirtää suoraan kivelle, jolloin litografiat eivät ilmaisseet taiteilijan ideoita toisten käden kautta ilmaistuna. Nämä mekaanisen reproduktion keinot eivät kuitenkaan pystyneet toistamaan originaalin materiaalisia ominaisuuksia ja käsin tehdyt kopiot tarjosivat reproduktioita, joissa oli mukana ihmisen kosketus.


title: Reproduktio

text: Valokuvauksen keksiminen johti valokuvausmekaanisten reproduktioprosessien kehittymiseen, kuten heliogravyyreiden kehittymiseen. Nykyaikainen väripaino perustuu menetelmään, jossa kolme tai neljä väriä painetaan toistensa jälkeen, mikä tuo reproduktioihin täydellisen ja luonnonmukaisen värisävyjen skaalan.


title: Reproduktio

text: Mutta kuten puupiirrokset, parhaimmatkaan väripainovedokset eivät pysty kopioimaan originaalin todellista materiaalia, eikä niissä voi olla sitä, mitä Walter Benjamin kutsui taideteoksen "auraksi" – sen elävää läsnäoloa tilassa ja ajassa.


title: Reproduktio

text: John Berger perusteli Benjaminin mukaan kirjassaan "Ways of Seeing" reproduktioiden vaikutusta taiteen havaitsemiseen. Väripainokuvat ja diat taideteoksista ovat taidehistorioitsijoiden, taidehistorian opiskelijoiden ja yleisön käyttämiä työkaluja. Vaikka reproduktio helpottaa pääsyä lukemattomien taideteosten ääreen, se myös vääristelee niitä. Benjaminin ja Bergerin mukaan ne heikentävät kykyämme kokea suoraan autenttista taideteosta.


title: Ray (elokuva)

text: Ray on vuonna 2004 ensi-iltansa saanut elämäkertaelokuva, joka kertoo edesmenneestä rhythm and blues -muusikosta Ray Charlesista. Elokuvan ohjasi Taylor Hackford ja pääosaa esittää Jamie Foxx. Foxx voitti roolistaan parhaan miespääosan Oscar-palkinnon.


title: Ray (elokuva)

text: Charlesin piti olla elokuvan ensi-illassa, mutta hän kuoli neljä kuukautta ennen sitä.


title: Metsävisa

text: Metsävisa on valtakunnallinen yläkoululaisten metsätietokilpailu, johon oppilaat osallistuvat kouluissaan opettajiensa johdolla. Osallistua voi suomeksi, ruotsiksi (Skogsnöten) tai englanniksi (Forest Quiz).


title: Metsävisa

text: Metsävisa on järjestetty vuosittain vuodesta 1982 alkaen. Kilpailuun voivat osallistua kaikki perusopetuksen vuosiluokkien 7-9 oppilaat opettajan johdolla.


title: Metsävisa

text: Vuosittain osallistujia on ollut 25 000 – 34 000 oppilasta 350-450 koulussa. Vuoteen 2016 mennessä Metsävisaan oli osallistunut yli miljoona suomalaista.


title: Metsävisa

text: Kilpailukysymysten aiheet liittyvät esimerkiksi metsäbiologiaan, metsäluonnon suojeluun, metsänhoitoon, puun käyttöön ja jalostukseen sekä metsäteollisuuteen. Oppilaat täyttävät koulutason kilpailulomakkeen oppitunnilla. Edellisten vuosien kilpailukysymykset ovat nähtävillä Metsävisan verkkosivuilla.


title: Metsävisa

text: Koulujen voittajia kutsutaan finaaliin, joka on samalla opintomatka oppilaalle ja hänen opettajalleen.


title: Metsävisa

text: Metsävisassa on esine- ja rahapalkintojen lisäksi mahdollisuus voittaa kesätyöpaikkoja. Osallistuvat luokat voivat pyytää metsäasiantuntijoita vierailulle kouluunsa.


title: Metsävisa

text: Metsävisan pääjärjestäjät ovat Suomen Metsäyhdistys ja Biologian ja maantieteen opettajien liitto BMOL ry.


title: Metsävisa

text: Muita järjestäjiä ja rahoittajia ovat Suomen Metsäsäätiö, Metsä Group, Stora Enso Metsä ja UPM Metsä, Metsähallitus, OP (finanssiryhmä), Metsäteollisuus ry, Suomen metsäkeskus, metsänomistajat – MTK ja metsänhoitoyhdistykset.


title: Dekarboksylaatio

text: Dekarboksylaatio on kemiallinen reaktio, jossa karboksyyliryhmä (-COOH) hajoaa ja vapautuu hiilidioksidia. Tällöin siis jostakin karboksyylihaposta syntyy yhdiste, jonka molekyylissä on yksi hiiliatomi vähemmän. Päinvastaista reaktiota, joka esiintyy myös fotosynteesissä sen entsimmäisenä vaiheessa, sanotaan karboksylaatioksi. Siinä siis yhdisteeseen sitoutuu hiilidioksidia (CO). Entsyymejä, jotka katalysoivat dekarboksylaatioita, sanotaan dekarboksylaaseiksi tai täsmällisemmällä termillä karboxy-lyaaseiksi, ja niiden EC-numero on 4.1.1.


title: Dekarboksylaatio

text: Termi "dekarboksylaatio" tarkoittaa varsinaisesti kaboksyyliryhmän (COOH) poistamista molekyylistä, johon sen paikalle tulee vain yksi vetyatomi.


title: Dekarboksylaatio

text:
Muutamat dikarboksyylihapot dekarboksyloituvat herkästi kuumennettaessa, samoin sellaiset monokarboksyylihapot, joissa on elektroneja vetävä substituentti α-asemassa, toisin sanoen sitoutuneena samaan hiiliatomiin, johon karboksyyliryhmäkin on kiinnittynyt. Esimerkiksi oksaalihappo dekarboksyloituu sulatettaessa muurahaishapoksi:
ja malonihappo kuumennettaessa erittäin herkästi etikkahapoksi:


title: Dekarboksylaatio

text: Kuinka suurelta osin alkuperäinen happo hajoaa, riippuu voimakkaasti olosuhteista. Retrosynteesissä dekarboksylaatio voidaan käsittää homologaatioreaktioiden käänteisreaktioksi, sillä niissä hiiliketjun pituus lyhenee yhdellä.


title: Dekarboksylaatio

text: Monet alkyylikarboksyylihapot, esimerkiksi rasvahapot, ja niiden suolat eivät helposti dekarboksyloidu. Poikkeuksena ovat beeta-ketohappojen, tyydyttymättömien α,β-happojen, α-fenyyli-, α-nitro- ja α-syaanihappojen dekarboksylaatio. Sellaisia reaktioita kiihdyttää sellaisen tautomeerin muodostuminen eräänlaisen molekyylinsisäisen protolyysin tuloksena, jossa karboksyyliryhmä on luovuttanut ja karbonyyliryhmä vastaanottanut protonin. Happo dekarboksyloituu sitä helpommin, mitä herkemmin tämä reaktio tapahtuu.


title: Dekarboksylaatio

text: Monet reaktiot on nimetty orgaanisen kemian varhaisten tutkijoiden mukaan. Bartonin dekarboksylaatio, Kolbebin elektrolyysi, Kochi-reaktio ja Hunsdiecker-reaktio ovat radikaalireaktioita. Krapchon dekarboksylaatio on esterin hajoaminen vastaavalla tavalla. Ketonisessa dekarboksylaatiossa karboksyylihappo muuttuu ketoniksi.


title: Dekarboksylaatio

text: Monet aminohapot dekarboksyloituvat eräissä biosynteettisissä reaktioissa amiineiksi, esimerkiksi:Myös sitruunahappokierrossa tapahtuu kolmessa vaihteessa dekarboksylaatio:


title: Ahmadiyya

text: Ahmadiyya on islamilainen liike. Sen perustajaa Mirza Ghulam Ahmadia pidetään luvattuna Messiaana, Mahdina ja mujaddidina. Profeettana häntä ei pidetä, koska Muhammadin katsotaan olleen viimeinen. Liikkeen kannattajat tunnustavat muiden muslimien tavoin Koraanin arvovallan. Vuonna 1889 perustetun liikkeen parissa rauhanomainen lähetystyö on ollut korkeassa arvossa.


title: Ahmadiyya

text: Liikettä edustavat nykyisin Ahmadiyya-muslimiyhteisö ja Lahoren Ahmadiyya-liike. Ahmadiyyaa ei ole aina suvaittu, vaan esimerkiksi Indonesiassa mielenosoittajat ovat vaatineet liikkeen kieltämistä. Myös ahmadiyya-muslimien tilanne Pakistanissa on herättänyt huolta.


title: Ahmadiyya

text: Ahmadiyya ei pääsääntöisesti kannata aseellista jihadia. Liikkeen perustaja opetti, että jos islamia vastustetaan kynän voimalla, on myös muslimin tukeuduttava puolustautumisessa vain sanan säilään.


title: Ahmadiyya

text: Suomessa liike on rekisteröitynyt uskonnolliseksi yhdyskunnaksi nimellä Ahmadiyya Muslimi Jamaat Suomi vuonna 2015.


title: Bassas da India

text: Bassas da India () on Mosambikin kanaalissa, Madagaskarin ja Kaakkois-Afrikan välissä sijaitseva, tuliperäinen atolli, joka on kuulunut Ranskalle vuodesta 1897. Saari sijaitsee vedenalaisen, sammuneen tulivuoren päällä, ja sitä ympäröivät koralliriutat. Nousuveden aikana se jää yleensä kokonaan veden alle.


title: Bassas da India

text: Saarta hallinnoidaan Réunionilta käsin ja se on asumaton. Madagaskar on vaatinut sitä toistuvasti itselleen.


title: Kääntymys

text: Kääntymys tapahtuu, kun henkilö omaksuu uuden uskonnon. Kääntymyksen tekijä on aiemmin ollut jonkin toisen uskonnon kannattaja tai uskonnoton. Erityistä huomiota ovat herättäneet kääntymykset, joita on edeltänyt jokin yliluonnolliseksi tulkittu kokemus, kuten näky tai ilmestys. Tällaisista kääntymyksistä on monia esimerkkejä, muun muassa kristinuskon historiassa Paavalin ja Konstantinus Suuren tapaukset.


title: Kääntymys

text: Uskontoon liittyminen on ihmisoikeus; ihmisoikeuksien yleismaailmallinen julistus määrittelee artiklassa 18 oikeuden uskonnon tai vakaumuksen vaihtamiseen.


title: Kääntymys

text: Kääntymys voi tapahtua täysin oma-aloitteisesti tai käännytyksen tuloksena. Pakkokäännytyksessä ihminen joutuu jonkin uhan edessä vaihtamaan uskontoaan. Käännytyksessä saatetaan joskus käyttää myös aivopesua, josta on puhuttu varsinkin kulttien yhteydessä. Avioliiton kautta tapahtuvassa kääntymyksessä henkilö liittyy puolisonsa uskontoon.


title: Kääntymys

text: Joskus kääntymys tapahtuu vasta henkilön kuolinvuoteella. Tunnettu esimerkki on huhu, jonka mukaan evoluutioteorian isä Charles Darwin olisi omaksunut kristinuskon opit ollessaan jo vaikeasti sairaana. Tarinan laittoi liikkeelle Elizabeth Hope, ja vaikka se levisi laajalti, on ongelmana se, että Darwinin perhe kiisti tarinan paikkansapitävyyden. Kyseenalaista on, kävikö Hope edes Darwinin luona.


title: Kääntymys

text: Eräät uskonnot painottavat lähetystyötä ja etsivät käännynnäisiä. Joissakin uskonnollisissa ryhmissä käännynnäisiä taas ei aktiivisesti haeta. Syynä saattaa olla esimerkiksi uskonnon etnisyys eli sidonnaisuus tiettyyn kulttuuriin.


title: Kääntymys

text: Mikäli henkilö omaksuu ateistisen maailmankuvan, häntä ei pidetä käännynnäisenä. Siirtymistä jostakin uskonnollisesta vakaumuksesta ateismiin kutsutaan apostasiaksi, uskosta luopumiseksi.


title: Michael Phillips

text: Michael Phillips (s. 29. kesäkuuta 1943) on yhdysvaltalainen elokuvatuottaja. Hän oli yksi "Puhallus"-elokuvan (1973) kolmesta tuottajasta, jotka saivat työstään Oscar-palkinnon. Muiden töiden joukossa ovat "Taksikuski" (1976) ja "Kolmannen asteen yhteys" (1977). Kaikki mainittua kolmea elokuvaa oli mukana tuottamassa hänen vaimonsa Julia Phillips, jonka kanssa solmittu avioliitto päättyi eroon.


title: Julia Phillips

text: Julia Phillips (7. huhtikuuta 1944 – 1. tammikuuta 2002) oli yhdysvaltalainen elokuvatuottaja. Hänen töidensä joukossa ovat "Puhallus" (1973), "Taksikuski" (1976) ja "Kolmannen asteen yhteys" (1977). Kaikkia näitä kolmea elokuvaa oli mukana tuottamassa hänen miehensä Michael Phillips, jonka kanssa solmittu avioliitto päättyi eroon. "Puhallus" toi Julia Phillipsille ja kahdelle muulle tuottajalleen Oscar-voiton.


title: Julia Phillips

text: Phillipsin omaelämäkertateoksesta "You'll Never Eat Lunch in This Town Again" (1991) tuli menestys. Hän kirjoitti myös toisen kirjan nimeltään "Driving Under the Affluence" (1995).


title: Vesa Laukkanen

text: Vesa Johannes Laukkanen (s. 1. heinäkuuta 1956 Tampere) on entinen kansanedustaja (1991–1995), joka kuului ensin Kristillisen liiton eduskuntaryhmään ja sen jälkeen Vaihtoehto Suomelle -eduskuntaryhmään.


title: Vesa Laukkanen

text: Laukkanen on koulutukseltaan oikeustieteen lisensiaatti sekä arvoltaan varatuomari ja hänellä on ollut oma lakiasiaintoimisto vuodesta 1981. Hänet valittiin kansanedustajaksi Hämeen läänin pohjoisesta vaalipiiristä vuoden 1991 eduskuntavaaleissa.


title: Vesa Laukkanen

text: Tammikuussa 1993 Laukkanen erosi Kristillisen liiton eduskuntaryhmästä ja perusti oman yhden miehen ryhmänsä Vaihtoehto Suomelle. Marraskuussa 1994 hän pyysi eroa eduskunnasta vakaumuksensa takia. Eduskunta kuitenkin hylkäsi eropyynnön äänin 138–38.


title: Vesa Laukkanen

text: Laukkasella on hallussaan eduskunnan pisimmän puheenvuoron ennätys. Hän puhui yhtä mittaa 6 ja puoli tuntia eduskunnan EU-keskustelussa vuonna 1994. Paavo Väyrysen johtamien ”jarruttajien” tarkoituksena oli viivyttää Suomen EU-jäsenyyttä koskevan lain käsittelyä.


title: Jun’ya Nakano

text: Jun’ya Nakano ( s. 28. helmikuuta 1971 Kioto, Japani) on japanilainen videopelimusiikin säveltäjä. Nakano on työskennellyt Squarella (nykyisin Square Enix) vuodesta 1995 lähtien. Esimerkkejä hänen kokonaan tai osittain säveltämistään peleistä ovat "Tobal No. 1", "Threads of Fate" ja "Final Fantasy X".


title: Jun’ya Nakano

text: Valmistuttuaan Jun’ya Nakano alkoi työskennellä Kobessa Konamin pelisäveltäjänä vuonna 1991. Hän toimi Konamin alaisuudessa yhteensä kolme vuotta ja sävelsi musiikkia kahdeksaan kolikkopeliin, joita olivat muun muassa "Astérix", "Lethal Enforcers", "X-Men" ja "Mystic Warriors". Kesällä 1995 Nakano siirtyi Squarelle tarkoituksenaan jatkaa musiikin harjoittamista ja osallistua yhtiön projekteihin. Hänen varhaisimmissa Square-töissään painottui elektronisen musiikin käyttö. Nakanon ensimmäinen yksin säveltämä peli Squarella oli "Treasure Conflix", jota ennen hän oli tuottanut neljä kappaletta "iin". Nakano vastasi myös kaikista vuonna 1999 julkaistun "Threads of Faten" kappaleista.


title: Jun’ya Nakano

text: "Threads of Faten" jälkeen Nakano laati 20 kappaletta "Final Fantasy X":een, jonka sävelsivät hänen lisäkseen Nobuo Uematsu ja Masashi Hamauzu. Muita PlayStation 2 -pelejä, joiden säveltämiseen hän osallistui, olivat "SideWinder F" ja "SideWinder V" -lentosimulaattorit ja "". Nakanon ensimmäinen seuraavan konsolisukupolven pelisävellys oli vuonna 2006 ilmestynyt Xbox 360:n "Project Sylpheed". Luodakseen pelin science fiction -ympäristöön sopivaa musiikkia hän hyödynsi akustisen ja elektronisen musiikin yhdistelmää. Samoihin aikoihin Nakano myös sovitti "Seiken densetsu 4":n sekä "Final Fantasy IV":n Nintendo DS -käännöksen musiikin.


title: Jättiläinen (vuoden 1956 elokuva)

text: Jättiläinen ("Giant") on vuonna 1956 ensi-iltansa saanut yhdysvaltalainen elokuva, jonka on ohjannut George Stevens. Se kuuluu Stevensin amerikkalaistrilogiaan, jonka muut osat ovat "Etäisten laaksojen mies" ja "Paikka auringossa". Elokuva kertoo siitä, miten öljyteollisuus muutti texasilaisten karjatilallisten elämän ja arvot yhden sukupolven aikana.


title: Jättiläinen (vuoden 1956 elokuva)

text: Vuoden 1957 Oscar-gaalassa "Jättiläinen" oli ehdolla kymmeneen Oscar-palkintoon yhdeksässä kategoriassa (James Dean ja Rock Hudson olivat molemmat ehdolla parhaan miespääosan palkinnon saajiksi). Stevens voitti elokuvan ainoan Oscarin parhaasta ohjauksesta.


title: Jättiläinen (vuoden 1956 elokuva)

text: "Jättiläinen" jäi näyttelijä James Deanin viimeiseksi, ja hänen yllättävä kuolemansa muuttui osaksi elokuvan legendaa.


title: Coquelles

text: Coquelles on kunta Pohjois-Ranskassa, hiukan Calais’n kaupungin eteläpuolella. Kunnan alueella on Eurotunnelin Ranskan puoleinen juna-asema.


title: Coquelles

text: Coquellesin kylä on varsin pieni, pääkadun varrella on muutama huokea hotelli, kauppakeskus, posti ja kahviloita. Pääkadun päässä on muistomerkkinä tunnelinkaivussa käytetty poranterä. Aseman lähellä on iso, monipuolinen ostoskeskus.


title: Eedenistä itään (elokuva)

text: Eedenistä itään on Elia Kazanin ohjaama yhdysvaltalainen elokuva vuodelta 1955. Se perustuu John Steinbeckin samannimiseen romaaniin vuodelta 1952. Elokuvan tapahtumat sijoittuvat vuoteen 1917 ja Kaliforniaan. Se kertoo melko menestyvän uskonnollisen viljelijän kahdesta aikamiespojasta ja heijastelee Raamatun tarinaa Kainista ja Abelista. Elokuvaa on sanottu James Deanin läpimurtoelokuvaksi.


title: Eedenistä itään (elokuva)

text: Toisessa pääosassa on menestyksekäs Broadway-näyttelijä Julie Harris.


title: Sampo Terho

text: Sampo Johannes Terho (s. 20. syyskuuta 1977 Helsinki) on suomalainen Sinisen eduskuntaryhmän kansanedustaja, tietokirjailija ja Suomen eurooppa-, kulttuuri- ja urheiluministeri sekä Sinisen tulevaisuuden ensimmäinen puheenjohtaja. Koulutukseltaan Terho on filosofian maisteri. Hänet valittiin kansanedustajaksi vuonna 2015, mitä ennen hän oli europarlamentaarikko vuosina 2011–2015.


title: Sampo Terho

text: Terho nousi Euroopan parlamenttiin varasijalta Timo Soinin siirryttyä takaisin eduskuntaan vuoden 2011 vaaleissa. Vuoden 2014 europarlamenttivaaleissa Terho valittiin jatkokaudelle.


title: Sampo Terho

text: Kesäkuussa 2017 Terho erosi perussuomalaisten eduskuntaryhmästä 20 muun kansanedustajan kanssa ja perusti Uusi vaihtoehto -eduskuntaryhmän. Hän oli mukana perustamassa myös Sininen tulevaisuus -yhdistystä ja on sen puheenjohtaja. Sininen tulevaisuus rekisteröitiin puolueeksi 15. marraskuuta 2017.


title: Sampo Terho

text: Terho valmistui ylioppilaaksi vuonna 1996 Porkkalan lukiosta. Vuonna 2003 hän valmistui filosofian maisteriksi Tampereen yliopistosta pääaineenaan Suomen historia. Valmistumisensa jälkeen hän työskenteli 1,5 vuotta tietopalvelusihteerinä puolustusministeriössä. Vuonna 2005 Terho oli rauhanturvaajana Eufor-joukoissa Bosnia ja Hertsegovinassa. Vuosina 2006–2008 hän työskenteli Maanpuolustuskorkeakoulussa stategiatutkijana ja vuosina 2009–2010 mediatutkijana.


title: Sampo Terho

text: Terho on kirjoittanut yhteiskunnallisia artikkeleita sanomalehtiin ja toiminut kolumnistina muun muassa "Uudessa Suomessa", "Aamulehdessä", "Kalevassa", "Helsingin Sanomissa" ja "Turun Sanomissa". Vuonna 2007 julkaistiin Terhon tietokirja kuolemanrangaistuksen historiasta. Marraskuussa 2009 hänet valittiin Suomalaisuuden liiton puheenjohtajaksi.


title: Sampo Terho

text: Eduskuntavaaleissa 2003 Terho oli perussuomalaisten ehdokas Pirkanmaan vaalipiirissä muttei tullut valituksi. Vuosina 2008–2009 hän toimi Kallion seudun Perussuomalaiset ry:n puheenjohtajana ja vuonna 2009 Helsingin piirihallituksen toisena varapuheenjohtajana.


title: Sampo Terho

text: Terho oli perussuomalaisten ehdokas vuoden 2009 europarlamenttivaaleissa ja ylsi 9 374 äänellä varasijalle. Hän nousi europarlamenttiin, kun perussuomalaisten puheenjohtaja Timo Soini luopui jäsenyydestään tultuaan valituksi eduskuntaan vuoden 2011 vaaleissa. Vuosina 2011–2014 Terho kuului EU-kriittiseen Vapaa ja demokraattinen Eurooppa -ryhmään (EFD). Terho valittiin jatkokaudelle vuoden 2014 europarlamenttivaaleissa. Vuoden 2015 eduskuntavaalien jälkeen Terhon paikalle Euroopan parlamenttiin nousi kuitenkin varajäsen Pirkko Ruohonen-Lerner, kun Terho tuli valituksi ja otti vastaan paikkansa Suomen eduskunnassa. Vuosina 2014–2015 Terho kuului konservatiivien ja reformistien ryhmään (ECR) ja oli ryhmän työvaliokunnan jäsen.


title: Sampo Terho

text: Euroopan parlamentin seitsemännellä vaalikaudella (2009–2014) Terho toimi talous- ja raha-asioiden sekä turvallisuus- ja puolustuspolitiikan alivaliokunnan jäsenenä vuodesta 2012 vaalikauden loppuun. Terho toimi myös kulttuuri- ja koulutusvaliokunnan varapuheenjohtajana vuosina 2011–2012 ja Kanada-suhteista vastaavan valtuuskunnan jäsenenä vuosina 2011–2014. Lisäksi Terho on ollut varajäsen ulkoasiainvaliokunnassa (2011–2014), työllisyyden ja sosiaaliasioiden valiokunnassa (2012–2014) sekä Australian ja Uuden-Seelannin suhteista vastaavassa valtuuskunnassa (2011–2014). Vuonna 2014 alkaneella vaalikaudella Terho oli jälleen talous- ja raha-asioiden valiokunnan jäsen, suhteista Yhdysvaltoihin vastaavan valtuuskunnan jäsen sekä teollisuus-, tutkimus- ja energiavaliokunnan varajäsen.


title: Sampo Terho

text: Jari Lindströmin siirryttyä ministeriksi Sipilän hallitukseen Terho nimitettiin hänen tilalleen perussuomalaisten eduskuntaryhmän puheenjohtajaksi.


title: Sampo Terho

text: Terho valittiin Helsingin kaupunginvaltuustoon vuoden 2017 kuntavaaleissa. Hän sai 3 381 ääntä.


title: Sampo Terho

text: Tasavallan presidentti nimitti Terhon eurooppa-, kulttuuri- ja urheiluministeriksi Sipilän hallitukseen perjantaina 5. toukokuuta 2017. Kesäkuussa 2017 Terho erosi perussuomalaisten eduskuntaryhmästä 20 muun kansanedustajan kanssa ja perusti Uusi vaihtoehto -eduskuntaryhmän. Ryhmän jäsenistö perusti samassa kuussa Sininen tulevaisuus -yhdistyksen, joka rekisteröitiin puolueeksi 15. marraskuuta 2017. Terho toimi Sinisen tulevaisuuden "de facto" puheenjohtajana sen perustamisesta saakka, kunnes hänet valittiin virallisesti sen puheenjohtajaksi puolueen ensimmäisessä puoluekokouksessa 16. joulukuuta 2017.


title: Juan Carlos Corazo

text: Juan Carlos Corazo on entinen uruguaylainen jalkapalloilija. Hänen vävynsä Pablo Forlán sekä lapsenlapsensa Diego Forlán ovat myös jalkapalloilijoita. Corazo edusti Independienteä. Hän toimi myös Uruguayn teknisenä johtajana Chilen MM-kisoissa 1962.


title: Kasvun ja vanhenemisen tutkijat

text: Kasvun ja vanhenemisen tutkijat ry on perustettu 1980. Sen toiminta-ajatus on lisätä hyvän vanhenemisen edellytyksiä, lisätä ikääntymiseen liittyvää tietoa ja kehittää gerontologian parissa työskentelevien yhteistyötä. Yhdistys edistää vanhenemisen tutkimusta ja uuden tutkimustiedon soveltamista käytännön vanhustyöhön sekä osallistuu alan tutkimuksen kansainväliseen yhteistoimintaan. Yhdistys kuuluu Tieteellisten seurain valtuuskuntaan, ja se on vuodesta 1987 julkaissut monitieteistä Gerontologia-lehteä.


title: Zine el-Abidine Souissi

text: Zine el-Abidine Souissi (, s. 10. heinäkuuta 1984) on tunisialainen jalkapalloilija. Puolustavana keskikenttäpelaajana pelaava Souissi edustaa Tunisian pääsarjassa pelaavaa Espérancea.


title: Zine el-Abidine Souissi

text: Maajoukkueesa hän pelasi ensi kerran 28. toukokuuta 2009 ystävyysottelussa Sudania vastaan.


title: Antón García Abril

text: Antón García Abril (s. 19. toukokuuta 1933 Teruel) on espanjalainen säveltäjä ja muusikko.


title: Antón García Abril

text: Anton Garcia Abril on säveltänyt niin orkesterille kuin instrumentaali- ja vokaaliteoksiakin. Hän on säveltänyt musiikkitaustan useisiin elokuviin ja televisiosarjoihin kuten "El Hombre y la Tierra, Fortunata y Jacinta, Anillos de oro, Segunda ensenanza, Brigada Central, Ramon y Cajal," ja "Compuesta y sin novio."


title: Antón García Abril

text: Vuonna 1966 hän sävelsi soundtrackin elokuvaan "Adios," joka on Franco Neron tähdittämä spagettiwestern. Vuonna 1969 hän työsti espanjalaisen ohjaaja Rafael Romero Marchentin kanssa musiikin toiseen spagettiwesterniin "Manos torpes".


title: Luomis- ja hävitysoperaattorit

text: Hävitysoperaattori eli annihilaatio-operaattori on sellainen operaattori, joka vähentää tietystä kvanttimekaanisesta tilasta hiukkasen. Sen sijaan hävitysoperaattorin hermiten konjugaatti eli luomisoperaattori lisää tiettyyn tilaan hiukkasen.


title: Luomis- ja hävitysoperaattorit

text: Kvanttimekaniikassa hävitys- ja luomisoperaattoreita käytetään tikapuuoperaattoreina kvanttimekaaniselle harmoniselle värähtelijälle, jolloin luomisoperaattori lisää ja hävitysoperaattori pienentää energiatasoa.


title: Luomis- ja hävitysoperaattorit

text: Merkitään luomisoperaattoria symbolilla formula_1 ja hävitysoperaattoria symbolilla formula_2. Bosonien luomis- ja hävitysoperaattoreille pätee


title: Luomis- ja hävitysoperaattorit

text: Systeemin tilaa kuvaa tilavektori formula_4, joka siis on ns. ket-vektori ja se määrittelee hiukkasten määrän. Kun kyseessä on tyhjiö, tilavektori on muotoa formula_5.


title: Luomis- ja hävitysoperaattorit

text: Luomis- ja hävitysoperaattorien operoidessa tilavektoria saadaan yhtälöt


Luomis- ja hävitysoperaattorit


title: Luomis- ja hävitysoperaattorit

text: Määritellään lukumääräoperaattori formula_8:


title: Luomis- ja hävitysoperaattorit

text: Nyt toteutuvat kommutaattorit


title: Luomis- ja hävitysoperaattorit

text: Lukumääräoperaattorin ominaistilat formula_4 merkitään


title: Luomis- ja hävitysoperaattorit

text: Energian ominaistilat merkitään


title: Luomis- ja hävitysoperaattorit

text: missä siis formula_15 on energian ominaisarvot, eli ainoat arvot, joita energia voi systeemissä saada.


title: Tii-Maria Romar

text: Tii-Maria Romar (s. 9. elokuuta 1986 Mustasaari) on suomalainen alppihiihtäjä. Hänen pikkuveljensä Andreas Romar on myös alppihiihtäjä.


title: Tii-Maria Romar

text: Romar saavutti ensimmäiset maailmancup-pisteensä oltuaan 22. Levin pujottelukilpailussa marraskuussa 2008. Val d'Isèren MM-kilpailuissa 2009 hän sijoittui pujottelussa 35:nneksi. Nuorten MM-kilpailuissa hän on ollut parhaimmillaan yhdestoista alppiyhdistetyssä 2004. Euroopan cupissa hän on sijoittunut kerran toiseksi pujottelukilpailussa.


title: Tii-Maria Romar

text: Romar on sijoittunut SM-kilpailuissa toiseksi suurpujottelussa, supersuurpujottelussa ja alppiyhdistetyssä 2009 ja kolmanneksi supersuurpujottelussa 2007. Hän opiskelee Ruotsissa urheilijoille räätälöityä ainekokonaisuutta nimeltä "Ledarskap och coaching" (johtajuus ja valmennus).


title: Tii-Maria Romar

text: Vuodesta 2014 lähtien Romar on toiminut Yhdysvaltain alppihiihtomaajoukkueen fysioterapeuttina.


title: Jakob Kölliker

text: Jakob («Köbi») Kölliker (s. 21. heinäkuuta 1953) on entinen sveitsiläinen jääkiekkoilija. Kölliker toimi Saksan jääkiekkomaajoukkueen päävalmentajana 2011–2012. Hän otti osaa 14 kertaa jääkiekon arvokisoihin. Hänet kutsuttiin International Ice Hockey Federation Hall of Famen 2007.


title: Jakob Kölliker

text: Kölliker debytoi 1973 20-vuotiaana Sveitsin jääkiekkomaajoukkueessa. Kahdet olympialaiset ja 12 MM-turnausta myöhemmin hän oli kirjauttanut tililleen 213 tuolloin sveitsiläisittäin ennätyksellistä maaottelua. Määrään ylsi 2007 Martin Steinegger ja huhtikuussa 2009 Ivo Rüthemann vuorostaan otti nimiinsä kansainvälisten otteluiden Sveitsin-ennätyksen.


title: Jakob Kölliker

text: Puolustaja Kölliker pelasi kansallisella tasolla ainakin 500 liigapeliä ja saavutti EHC Bielissä kolme Sveitsin mestaruutta.


title: MAPA

text: MAPA eli "Management of Actual or Potential Aggression" on Keelen yliopistossa ja Cheddletonin St Edwardsin sairaalassa sekä Birminghamin Reaside-klinikalla kehitetty koulutusmalli, jonka menetelmiä hyödynnetään aggression ja väkivallan kohtaamistilanteissa.


title: MAPA

text: Suomeksi nimi lyhennettään Haasteellisen käyttäytymisen ennaltaehkäisy ja hallinta.


title: MAPA

text: 1990-luvun alkupuolella Englannissa syntyi tarve kehittää koulutusmalli, joka sisältää hoidollisen ja ennakoivan näkökulman aggression ja väkivallan kohtaamiseen. 1980-luvulla koulutettiin hoitohenkilökunta "Control and Restraint" -menetelmien mukaan. "Control & Restraint" -nimellä kutsutaan Englannissa aggression ja väkivaltaisuuden hallintaan alun perin oikeuspsykiatrisissa sairaaloissa ja vankiloissa kehitettyä koulutusta. "Control and Restraint" -menetelmä tarjosi tehokkaan tavan aggressiivisen tai väkivaltaisen ihmisen hallintaan.


title: MAPA

text: Koulutus opetti hoitajille hyvin tehokkaat tavat käyttää fyysisiä rajoittamisen menetelmiä. Tämän menetelmän käyttäminen johti kuitenkin usein sekaannukseen, vahingoittumisiin ja jopa kuolemiin rajoittamisprosessin kuluessa. Sekä potilas että työntekijät jäivät haavoittuneeseen tilaan tuntien vihaa, pelkoa, kiukkua, turhautuneisuutta ja avuttomuutta. Näitä tuntemuksia esiintyi sekä rajoittamisen aikana että sen jälkeen. Yksi pääongelmista, joka kohdattiin kyseisiä taitoja käyttöönotettaessa, oli yhdenmukaisuuden puute ja standardien seurannan vaikeus, kansallisia standardeja ei itse asiassa näyttänyt olevan.


title: MAPA

text: Koulutus myös epäonnistui sen osoittamisessa, kuinka välttää väkivaltaisuutta alun alkaen. Tämä jätti aukkoja koulutukseen, ennaltaehkäisevät kysymykset eivät tulleet osoitetuksi, eivätkä täten kehittyneet taitoina kiinnipitämisen ja liikkumisen rajoittamisen taitojen opettelemisen ohessa.


title: MAPA

text: Control & restraint -koulutuksen käyttöönotto vaikutti syvästi siihen tapaan, kuinka väkivaltatapahtumat sen jälkeen käsiteltiin. Monet eivät kuitenkaan olleet samaa mieltä strukturoidusta fyysisten otteiden käyttämisestä potilaan rajoittamiseen, erityisesti sellaisten otteiden jotka saattavat aiheuttaa kipua. Monet olivat tyytymättömiä kivun tuottamiseen, siitäkin huolimatta, että saattoi olla väitettävissä asiakkaan itse aiheuttavan kipua itselleen kamppailemalla kiinnipito-otteessa olemista vastaan.


title: MAPA

text:
Monet tutkivat vaihtoehtoisia menetelmiä, joihin sisältyi joitakin samoja taitoja ja periaatteita mutta jotka olivat enemmän potilasta huomioivia. Lisäksi monet kouluttajat tunsivat, että on sopimatonta opettaa fyysisiä väkivalta- ja aggressiotilanteiden selvittämisen menetelmiä erillään muista tekijöistä. Kouluttajat kehittivät tämän myötä kursseja jotka tarjosivat fyysisten taitojen opettamisen rinnalla teoreettisen hoidollisuuteen ja ennaltaehkäisyyn liittyvän osion. MAPA- menetelmä sai alkunsa. Rinnakkain MAPA- menetelmän kehittämisen kanssa kehitettiin hoidon laatu-standardeja sekä juridisia normistoja
. Nykypäivään tultaessa MAPA- tekniikoita on kehitetty hoidollisempaan ja vähemmän kipua tuottavaan suuntaan. Avain sanoja MAPA- menetelmässä ovat hoidollisuus, ennaltaehkäisy, ennakointi, vuorovaikutus ja varhainen väliintulo.


title: MAPA

text: Hoitotyöntekijät kohtaavat työssään usein, jopa päivittäin aggressiota sanallisessa muodossa, uhkaavana käyttäytymisenä tai varsinaisena väkivaltana, jolloin on tärkeää, että hoitotyöntekijöillä on tietämystä ja taitoja kohdata edellä mainittuja ongelmia.


title: MAPA

text: MAPA- koulutusmallissa painotetaan haastavien asiakastilanteiden turvallista ja hoidollista kohtaamista ennaltaehkäisten tilanteiden paheneminen. Ennaltaehkäisyssä painottuu non-verbaalisen ja verbaalisen, rauhoittavan vuorovaikutuksen omaksuminen ja kriisin kehittymisen vaiheiden huomioiminen. Ennaltaehkäisy on myös ympäristön huomioimista, kiinnitetään huomio seikkoihin jotka voisi vaarantaa henkilökunnan tai potilaiden turvallisuutta. Kyseessä voi olla ahtaus ja yleinen levottomuus, joka voi johtua siitä, että osaston käytävillä on ylimääräisiä sänkyjä ja niissä ylipaikoilla olevia potilaita. Huolen aiheena voi myös olla huono valaistus, jatkuva melu, että on liian paljon potilaita tai liian vähän henkilökuntaa. Nämä ovat tekijöitä jotka voivat lisätä haastavan käytöksen esiintymistä sosiaali- ja terveydenhuollon yksiköissä ja kouluissa, joihin mapamalli soveltuu. Myös toimivan hälytysjärjestelmän puuttuminen voi olla suuri huolenaihe. Ennaltaehkäisy on myös henkilökunnan kouluttamista ja keskustelun herättämistä aggression ja väkivallan uhan olemassa olemisesta.


title: MAPA

text: Ennakointi on MAPA- koulutusmallin mukaan tärkeä osa aggression ja väkivallan ennaltaehkäisyä. Ennakointi tarkoittaa sitä, että asiakkaan esitietoja, käyttäytymistä, ulkoista olemusta ja puhetta analysoiden yritetään luoda arvio hänen tarpeistaan ja henkisestä tilastaan. Mikäli todetaan, että asiakas on mahdollisesti ahdistunut ja levoton ja tilanne saattaa eskaloitua, ryhdytään toimenpiteisiin. Asiakkaan kanssa pyritään keskustelemaan, hänelle annetaan vähän enemmän huomiota ja aikaa. Hänen kanssa pyritään selvittämään mikä tilanne on tällä hetkellä ja miten hanta voidaan auttaa. Mikäli tyytymättömyyttä ja ongelmakohtia löytyy, niihin pyritään löytämään ratkaisuja. Mitä varhaisemmassa vaiheessa asiakkaan poikkeavaan käytökseen puututaan, sitä pienempi on todennäköisyys, että tilanne muuttuu uhkaavaksi.


title: MAPA

text: Hoito- ja hoivatyössä on pitkään ollut tabu tuoda esille ja asiakkaiden ja heidän läheistensä aiheuttamasta työturvallisuusriskistä, kun he käyttäytyvät haastavasti, joskus aggressiivisesti tai jopa väkivaltaisesti. Eikä näin ole ollut pelkästään hoitotyön yksiköissä, vaan myös sairaanhoito-oppilaitoksissa on vaittu potilaiden mahdollisesta väkivallanriskistä. Viime vuosina on kuitenkin niin koulumaailmassa kun hoito- ja hoivatyön yksiköissä herätty ongelman laajuuteen ja vakavuuteen. Keskusteluun ja konkreettisiin toimiin on ryhdytty. Monessa sairaalassa ja oppilaitoksessa koulutetaan hoitajia ja tulevia hoitajia käyttäen MAPA- menetelmien mukaisia koulutusmalleja.


title: MAPA

text: MAPA- menetelmiin perustuvia koulutusmalleja on Suomessa useita. Ensimmäinen hoitohenkilöstön systemaattinen väkivallan hallintakoulutus VETH eli Väkivallan Ehkäisy ja Turvallinen Hoito aloitettiin Kellokosken sairaalassa vuonna 1999. Pirkanmaan sairaanhoitopiirin Tampereen yliopistollisen sairaalan psykiatrian toimialueella on kehitetty Aggression Hoidollinen Hallinta eli AHHA- koulutus ja Turun yliopistollinen keskussairaala on yhteistyössä Turun ammattikorkeakoulun kanssa kehittänyt HFR:n eli Hallittu Fyysinen Rajoittaminen menetelmän.


title: MAPA

text: Laurea ammattikorkeakoulu Hyvinkäällä Laurea on yhteistyössä englantilaisen Positive Options (nykyään CPI:n) yhtiön kanssa kouluttanut MAPA- kouluttajia Suomessa. Tällä hetkellä MAPA- kouluttajia on noin 160. MAPA – kouluttajat ovat terveydenhuollon, sosiaalialan tai koulutuksen ammattilaisia, jotka ovat suorittaneet väkivallan ennaltaehkäisyn ja turvallisen hoidon perusopintojakson lisäksi kouluttajan valmiuksiin tähtäävän täydennyskoulutuksen, 5-10 päivää.


title: MAPA

text: Kouluttajien koulutus ja mapakoulutusten myynti toteutetaan Suomen mapa® keskuksesta. Laurea-ammattikorkeakoulu ja "Crisis Prevention Institute, inc." (https://www.crisisprevention.com/) ovat solmineet vuonna 2015 sopimuksen, joka oikeuttaa Laurean toimimaan Suomen mapa®keskuksena. Toiminta suuntautuu Hyvinkään kampukselta ympäri Suomen.


title: MAPA

text: Suomen mapa® keskuksen tehtävänä on


title: MAPA

text: Tiedot uusista MAPA perustason ja kouluttajatason koulutuksista saat osoitteesta: http://suomenmapakeskus.fi/index.php/tilaa-koulutus/koulutuskalenteri/https://www.crisisprevention.com/


title: Keltamuurahaispeippo

text: Keltamuurahaispeippo ("Parmoptila rubrifrons") eli aiemmalta nimeltään punamuurahaispeippo on Länsi-Afrikassa tavattava loistopeippoihin kuuluva varpuslintu.


title: Keltamuurahaispeippo

text: Keltamuurahaispeippokoiraalla on punainen otsaläiskä, punaruskea vatsa ja harmahtava selkä. Naaraalta puuttuu pään punainen väri ja vatsassa on valkoista. Keltamuurahaispeippo eroaa muurahaispeiposta ("Parmoptila woodhousei") muurahaispeipon ruskean päälaen perusteella.


title: Keltamuurahaispeippo

text: Keltamuurahaispeippoa tavataan Ghanassa, Guineassa, Liberiassa, Norsunluurannikolla ja Sierra Leonessa. Punamuurahaispeipot elävät alankomaiden kosteissa metsissä. Laji on melko yleinen Liberiassa mutta elää muualla lähinnä suojelualueilla. Norsunluurannikolla lajia tavataan Taïn kansallispuistossa, Sierra Leonessa Golan metsäalueilla ja Kakumin ja Ankasan kansallispuistoissa. Keltamuurahaispeippo luokitellaan silmälläpidettäväki lajiksi, koska sitä uhkaa sen elinalueiden häviäminen, kun metsää kaadetaan maanviljelysmaaksi.


title: Lum and Abner

text: Lum and Abner oli yhdysvaltalainen radiokuunnelmasarja, jota esitettiin 1931–1955. Sarjan nimirooleja esittivät sarjan luojat Chester Lauck ja Norris Goff.


title: Lum and Abner

text:
Lum ja Abner esiintyivät ensimmäisen kerran 26. huhtikuuta 1931 esitetyssä radion hyväntekeväisyyslähetyksessä, joka lähetettiin Hot Springsissä, Arkansas'ssa sijainneelta KTHS-radioasemalta. Lauckin esittämä Lum Eddards ja Goffin esittämä Abner Peabody omistivat pienen "Jot ‘Em Down Store" -kaupan kuvitteellisessa Pine Ridgen pikkukaupungissa. Lum oli suuriegoinen naisiinmenevä poikamies, ja Abner luonteeltaan herkkäuskoinen ja naimisissa. Myöhemmin sarjaan tuli lisää Lauckin ja Goffin esittämiä hahmoja kuten Cedric Wehunt, Grandpappy Spears, Dick Huddleston, Squire Skimp, Mousey Gray, kaupungin parturi Mose Moots ja Snake Hogan.
Esiinnyttyään muutaman kuukauden KTHS:llä, Lauck ja Goff pääsivät koe-esiintymään Chicagoon NBC:lle, joka otti Lumin ja Abnerin ohjelmistoonsa. Kaikkiaan sarjaa esitettiin yli 5 800 15-minuuttista jaksoa seuraavan liki 25 vuoden aikana. Sitä esitettiin vuoroin NBC:n, ABC:n, CBS:n ja Mutualin verkoissa. Sarjan pohjalta tehtiin kuusi elokuvaa 1940-luvulla. Lisäksi vuonna 1956 tehtiin seitsemäs elokuva, joka oli tarkoitettu televisiosarjan pilottijaksoksi.
Vaikka Pine Ridgen kaupunki olikin kuvitteellinen, se perustui Watersin kaupunkiin Arkansas'ssa, ja useat kaupungin asukkaista olivat toimineet sarjan hahmojen esikuvina 26. huhtikuuta 1936 Watersin kaupunki muutti nimensä Pine Ridgeksi Lumin ja Abnerin kunniaksi. Kaupungissa toimii Jot ‘Em Down Store ja sen yhteydessä museo.


title: Pine Ridge

text: Pine Ridge voi tarkoittaa ainakin seuraavia asioita


title: Pine Ridge

text: Yhdysvaltain kaupunkeja:


title: Eljas Perheentupa

text: Eljas Heikki Perheentupa (s. 1. toukokuuta 1959 Pori) on suomalainen muotoilija, joka on erikoistunut käyttöliittymien muotoiluun omassa muotoiluyrityksessään Linja Designissa, jossa hän on työskennellyt vuodesta 1986.


title: Eljas Perheentupa

text: Perheentupa valmistui teolliseksi muotoilijaksi vuonna 1987 Taideteollisesta korkeakoulusta, jonne hän haki kolme kertaa ennen kuin pääsi. Hän aloitti uransa Ergonomiadesignissa ja perusti yhdessä yrityksen kanssa 1986 Muotoilutoimisto Linjan Helsinkiin. Hänestä tuli Linjan pääomistaja vuonna 1995. Linja on muotoillut muun muassa Koffin olutvankkurit, Suunnolle urheilutietokoneita ja niiden käyttöliittymiä, kotitalouskoneita ja RAY:n pelikoneita. Perheentupa valittiin vuoden teolliseksi muotoilijaksi 2002.


title: Eljas Perheentupa

text: Perheentuvan isä oli kansanedustaja, psykoterapeutti Antti-Veikko Perheentupa (k. 2007) ja äiti on kirjastoneuvos Liisa o.s. Kola. Perheentupa avioitui 1988 Anne Kaviston kanssa.


title: Polites

text: Polites () oli kreikkalaisessa mytologiassa kolmen eri mieshahmon nimi.


title: Cao Đài

text: Cao Đài (, ), josta käytetään myös nimeä Dao Cao Đài (), on uusi uskonnollinen liike, joka perustettiin Vietnamissa vuonna 1926. Keskeistä opissa on synkretismi; uskontojen katsotaan olevan pohjimmiltaan yhtä. Liike on myös spiritualistinen. Se käynnistyikin, kun sanottiin, että oli saatu spiritistinen yhteys Jumalaan, jonka lyhennetty nimi on "Đức Cao Đài" ("kunnianarvoinen Cao Đài") ja koko nimi "Cao Đài Tiên Ông Đại Bồ Tát Ma-ha-tát" ("muinainen tietäjä ja suuri bodhisattva mahāsattva Cao Đài"). Jumalan vertauskuvana toimii "jumalallinen silmä", joka valvoo maailmankaikkeutta. Itsensä Jumalan sanotaan lähettävän ihmisille viestejä ja määräyksiä meedioiden välityksellä.


title: Cao Đài

text: Cao Đài -liikkeen parissa suositaan vahvasti kasvissyöntiä ja seuraajien tuleekin noudattaa kasvisruokavaliota joka kuukausi vähintään 10 päivää. Lisäksi rukoushetki täytyy pitää ainakin kerran päivässä (klo 6, 12, 18 ja/tai klo 0). Humaltuminen on kielletty. Kunnianosoituksista, rikkauksista ja ylellisyydestä kehotetaan irtaantua. Caodailaiset palvovat sekä Jumalaa että esi-isiään ja kunnioittavat ns. esihenkejä syvästi. Eri uskontojen hahmoja saatetaan palvoa: Sun Yat-senia, Victor Hugoa ja Trạng Trìnhia (Nguyễn Bỉnh Khiêm) pidetään pyhinä.


title: Cao Đài

text: Cao Đàin koti- ja pääpaikka on Tây Ninhin kaupunki. Cao Đàin harjoittajia on lähinnä Vietnamissa; muualla maailmassa uskonto on jäänyt varsin pieneksi. Uskontoa hallitaan hyvin organisoidusti, ja se on huomattavan hierarkkinen.


title: Cao Đài

text: Liikkeen yleisessä käytössä olevat nimet Cao Đài ja Đạo Cao Đài ovat lyhennelmiä sen koko nimestä Đại Đạo Tam Kỳ Phổ Độ ()


title: Domingos Castro

text: Domingos Castro (s. 22. marraskuuta 1963 Guimarães, Portugali) on entinen portugalilainen kestävyysjuoksija.


title: Domingos Castro

text: Castro sijoittui Stuttgartin EM-kilpailuissa 1986 viidenneksi 10 000 metrin juoksussa. Seuraavana vuonna hän saavutti Rooman MM-kilpailuissa hopeaa 5 000 metrillä ajalla 13.27,59. Hän hävisi kilpailun voittaneelle Sa’id Awitalle runsaan sekunnin. Soulin olympialaisissa 1988 hän sijoittui samalla matkalla neljänneksi ajalla 13.16,09 jääden pronssista 0,36 sekunnin päähän. Tokion MM-kilpailuissa 1991 Castro sijoittui 5 000 metrillä viidenneksi ajalla 13.28,88. Barcelonan olympialaisissa 1992 hän oli samalla matkalla yhdestoista ja Helsingin EM-kilpailuissa 1994 yhdeksäs.


title: Domingos Castro

text: Castro oli Göteborgin MM-kilpailuissa 1995 yhdestoista 10 000 metrillä ajalla 27.53,42. Atlantan olympialaisissa 1996 hän sijoittui maratonilla 25:nneksi. Ateenan MM-kilpailuissa 1997 hän oli 10 000 metrillä kuudes ajalla 27.36,52. Sydneyssä 2000 hän sijoittui olympiamaratonilla 18:nneksi.


title: Domingos Castro

text: Castro sijoittui maastojuoksun MM-kilpailuissa seitsemänneksi 1990, yhdeksänneksi 1998, kymmenenneksi 1999, 11:nneksi 1992, 12:nneksi 1993 ja 2000, 15:nneksi 1997 ja 16:nneksi 1988. Maastojuoksun EM-kilpailuissa hän saavutti hopeaa 1994 ja oli viides 1999. Maantieviestin MM-kilpailuissa hän kuului Portugalin hopeajoukkueeseen 1992. Hän voitti Pariisin maratonin 1995 ja Rotterdamin maratonin 1997. Hyvän tahdon kisoissa hän voitti 10 000 metriä 1986.


title: Domingos Castro

text: Myös Castron kaksoisveli Dionisio Castro on entinen kestävyysjuoksija.


title: Jekaterina Maksimova

text: Jekaterina Sergejevna Maksimova (, 1. helmikuuta 1939 Moskova, Neuvostoliitto – 28. huhtikuuta 2009 Moskova) oli venäläinen balettitanssija.


title: Jekaterina Maksimova

text: Maksimova opiskeli kymmenvuotiaasta Bolšoi-teatterin balettikoulussa. 1958 hän sai kiinnityksen Bolšoin balettiin, jonka tähtenä hän tanssi kaikki klassisen baletin pääroolit. Hän oli erityisesti teknisesti hyvin taitava, mutta esimerkiksi "The New York Timesissa" häntä kehuttiin Amerikan-vierailun yhteydessä täydelliseksi ballerinaksi. Tanssijanuran päätyttyä 1980 hän toimi nuorten tanssijoiden kouluttajana. Hän oli niin kriitikoiden kuin yleisönkin lemmikki, ja myös ajan neuvostojohto hurmaantui häneen.


title: Jekaterina Maksimova

text: Hänen puolisonsa oli balettitanssija Vladimir Vasiljev.


Englannin alle 21-vuotiaiden jalkapallomaajoukkue edustaa Englantia alle 21-vuotiaiden maajoukkuekilpailuissa. Joukkue on voittanut Euroopan-mestaruuskilpailut kahdesti 1982 sekä 1984.


title: Englannin alle 21-vuotiaiden jalkapallomaajoukkue

text: Joukkue kesäkuussa 2010 pelatuissa Euroopan-mestaruuskilpailuissa.


title: Nicolas Batum

text: Nicolas Batum (s. 14. joulukuuta 1988 Lisieux) on ranskalainen koripalloilija, joka pelaa NBA-seura Charlotte Hornetsissa.


title: Nicolas Batum

text: Batum aloitti koripallouransa Le Mansin juniorijoukkueissa. Hän pelasi ensimmäisen Ranskan liigan ottelunsa joukkueessa kaudella 2005–2006.Batum pelasi Le Mansin joukkueessa vuosina 2006–2008. Hän voitti joukkueessa myös Ranskan mestaruuden vuonna 2006. Samana vuonna hän voitti alle 18-vuotiaiden Euroopan mestaruuden.


title: Nicolas Batum

text: Hän osallistui vuoden , jossa Houston Rockets varasi hänet 25. pelaajana. Hänet myytiin kuitenkin Portlandiin, jossa hän teki ensimmäisellä kaudellaan 5,4 pistettä ja teki 2,8 levypalloa ottelua kohden. NBA:n työsulun takia Batum siirtyi elokuussa 2011 ranskalaiseen SLUC Nancyyn. Hän palasi NBA:han työsulun päätyttyä. Kesällä 2015 Batum siirtyi pelaajakaupassa Charlotte Hornetsiin. Batum loukkasi nilkkansa huhtikuussa 2016 puolivälieräsarjan alussa, mikä esti häntä pelaamasta.


title: Saviniemi

text: Saviniemi tarkoittaa seuraavia asioita:Sukunimenä:


title: Sääksmäen kirkko

text: Sääksmäen kirkko on alun perin keskiaikainen kivikirkko Sääksmäellä Valkeakoskella. Kivikirkko rakennettiin todennäköisesti noin vuosina 1495–1500. Keskiaikaisessa hahmossa ovat enää itäinen ja läntinen pääty sekä vähäiset osat niitä yhdistävistä sivuseinistä. Sääksmäen kirkko on seurakuntansa kotikirkko. Valkeakosken ja Sääksmäen seurakuntien yhdistyttyä Sääksmäen seurakunta kattaa nykyään koko Valkeakosken kaupungin. Kesäisin kirkko palvelee tiekirkkona.


title: Sääksmäen kirkko

text: Kirkko paloi vuonna 1929 ja vihittiin uudelleen käyttöön 1933. Taiteilija Kalle Carlstedt on maalannut kirkon koristemaalaukset. Viimeksi kirkko on restauroitu vuosina 1998–1999.


title: Tuuloksen kirkko

text: Tuuloksen kirkko on keskiaikainen kivikirkko, joka sijaitsee Hämeenlinnassa entisen Tuuloksen kunnan alueella. Kivikirkko rakennettiin todennäköisesti noin vuosina 1510–1540.